Espetxeen transferentzia «laster iristea» espero du Beltran de Herediak - Politika - Berria\nEspetxeen transferentzia «laster iristea» espero du Beltran de Herediak\nTransferentziak «lan karga handituko dio» Segurtasun Sailari. Hori lortu aurretik beste pauso batzuk eman behar direla dio Juan Ignacio Zoidok\nBeltran de Heredia, legebiltzarreko bere eserlekuan. JUANAN RUIZ / ARGAZKI PRESS\n2017ko abuztuak 10\nEspetxe sistemaren eskualdatzea «laster iristeko» esperantza du Estefania Beltran de Heredia Eusko Jaurlaritzako Segurtasun sailburuak. Transferentzia hori gauzatzeak Segurtasun Sailarentzat «lan karga handiagoa» ekarriko du sailburuaren ustez, baina Jaurlaritzak bere gain hartu nahi dituen eskumenen artean dago espetxeena.\nJaurlaritzaren agendan dago Gernikako Estatutuak ezartzen dituen eskumen guztien transferentzia erreibindikatzea eta horiek lortzeko lanean dihardu, Beltran de Herediak Radio Euskadin esan duenez. Izan ere, abuztu amaieran edo irail hasieran hitz egitekoak dira Eusko Jaurlaritza eta Espainiako Gobernua eskumen transferentziaren inguruan. Hala adostu zuten Soraya Saenz de Santamaria Espainiako presidenteordeak eta Josu Erkoreka Eusko Jaurlaritzako bozeramaileak duela aste batzuk izaniko elkarrizketan.\nSegurtasun sailburuak adierazi du espetxe eskumena ez dela bere departamentuaren esku egongo, baina Ertzaintzari zuzenean eragiten diola: «Egun, Ertzaintza espetxeen kanpoaldeko segurtasunaz arduratzen da, baita presoak epaitegietara edo osasun zentroetara eramateaz».\nEspainiako Gobernutik ere hitz egin dute espetxeen eskualdatzearen inguruan sor daitezkeen negoziazioen inguruan. Juan Ignacio Zoido Espainiako Barne ministroak transferentzia horren inguruan hitz egin aurretik beste pauso batzuk eman beharra dagoela adierazi zuen aurreko astean. «ETAren behin betiko disoluzioa, barkamena, armen behin betiko entrega eta damua» aipatu zituen Barne ministroak.\nHoriek gertatu ondoren, Espainiako Gobernuaren aldetik pauso batzuk emateko aukera egongo litzetekeela uste du Zoidok, «ea zer egin daitekeen». Horiek presoen gerturatzea eta espetxe sistemaren transferentzia barnean hartzen dituzten galdetzean, ministroak «bai» erantzun zuen.\nHalere, «gaur egun» bi erabaki horiek hartzea baztertzen du Zoidok, «ETA ez baita desagertu, ezta legezkotasuna onartu ere».\nMinistroak ulergarritzat jotzen du Eusko Jaurlaritzak espetxe politikaren eskumena eskatzea, «estatutuan barneratutako eskumena baita». «Kataluniak badu, normala da EAEk bidea hastea hausnartzea», azaldu zuen.


author_facet:"Euskadi. Hezkuntza, Unibertsitate eta Ikerketa Saila" author_facet:"IMH Makina Erramintaren Institutua" topic_facet:"Instalazioa eta mantenimendua (Lanbide Arloa)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Fabrikazio Mekanikoko Sistema Automatikoen Programazioa (Modulua)"\nEgilea: Euskadi. Hezkuntza, Unibertsitate eta Ikerketa Saila Egilea: IMH Makina Erramintaren Institutua Proposatutako gaia: Instalazioa eta mantenimendua (Lanbide Arloa) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Fabrikazio Mekanikoko Sistema Automatikoen Programazioa (Modulua)


Osteguna, 2019 Abuztuak 22\nAmaitzear da udako kirol kanpaina\nTrafikoren gomendioak Itzulera Operazioa eta G7 gailurra direla eta\nFamiliei zuzenduta laguntza eta Irungo merkataritzari zuzendutako babesa\nIrunkirol (Artaleku eta Azken Portu)\n4. hiruhiekoan aurretiko izen-emate\nAbuztuaren 16tik irailaren 3ra\nMargo lehiaketa "Adour-Bidasoa 2019"\nArte lanak entregatzeko: abuztuak 27- irailak 1\nSAC+, udako ordutegia\nAbuztuak 24, Urdanibia plaza\n2019ko Irun Zuzenean jaialdia irailaren 28an egingo da Urdanibia plazan\nIrunek zuzeneko musikarekin hitzordu bat izango du irailaren 28an. 2019ko IrunZuzenean jaialdiak musika, kultur eta jarduera jardunaldi bat eramango du Urdanibia plazara. <?xml:namespace prefix = "o" ns = "urn:schemas-microsoft-com:office:office" />\nAurretik egin diren beste esperientzia batzuen oinordeko izango da jaialdi hau eta formatu zabala izango du; izan ere, estilo askotariko musika bilduko du egun osoan hiru eszenatokitan, kartel-buruek eta bertako taldeek joko dute, eta jarduera osagarriak ere egingo dira egun osoan. Jarduera horien artean, artisautzako azoka txiki bat egingo da, eta dohainik eman ahal izango da izena. Horren berri gehiago izango da aurki web orri honetan: https://www.mercadabadillo.com/\nJuncal Eizaguirre Kulturako ordezkariak azaldu duenez, "Irun Zuzenean 2019 beste urrats bat da, beste esperientzia bat Irunen zuzeneko musikarekin dugun apustu garbian. Bisitatu gaitzaketen taldeekin eta jotzeko lekua eskaini nahi diegun bertakoekin. Formaturik onena bilatzen ari gara, erakargarriena, gure jendearen nahiei erantzungo diena, eta ziur naiz aurtengo hitzorduak jende asko gogobeteko duela."\nIrun Zuzenean 2019 jaialdi honek ia bikoiztu egiten du aurrekontua aurreko urteekiko, eta urteko 40.000 euro ingurukoa izango da.\nAurtengo antolakuntza lehiaketa publiko baten bidez esleitu da, eta 4 enpresa aurkeztu dira horretara; guztiak ere sektorean esperientzia handikoak. Tokiko Gobernu Batzarrak uztailaren 24ko bilkuran esleitu zuen kontratua. Kontratu berri honek 2 urte iraungo du, eta beste bi urte luzatzeko aukera egongo da.\nGuajira Sicodélica SL enpresak irabazi du lehiaketa, eta bera arduratuko da 2019ko jaialdia antolatzeaz. Esperientzia handia du egiaztatua, eta, besteak beste, Dabadaba aretoa kudeatzen du Donostiako Egia auzoan, Dabadaba Beach Ondarretan edo Alabortza Kantina Pasai Donibanen. Gainera, gure inguruko musika-ekitaldi ugaritan laguntzen du. Azkenekoa Glad is The Day jaialdiaren bosgarren edizioa izan da, abuztuaren 4an egin zena. 10.000 lagun eraman zituen Donostiako Cristina Enea parkera.\nOraintxe bertan, irailaren 28ko xehetasun guztiak ixten ari dira, eta abuztuaren amaieran emango dira jakitera.\nAzken batean, kulturako ordezkariak ziurtatu duenez, "Udalak zuzeneko musika onenaren aldeko apustua egiten jarraitzen du. Gainera, esan daiteke irailean musika-sorpresa gehiago ere izango direla eta aurki iragarriko direla?".


Arrasateko Akordeoi Lehiaketak » Arrasateko Akordeoi Lehiaketak » GIPUZKOA LEHIAKETA 2016\nGIPUZKOA XXXVII. AKORDEOI LEHIAKETA\n"HAUSPOZ" EUSKAL HERRIKO AKORDEOI ELKARTEA, Arrasateko Udala eta Gipuzkoako Foru Aldundiarekin batera, GIPUZKOA XXXVII. AKORDEOI LEHIAKETA antolatu du. 2016ko abenduaren 8tik 11ra ospatuko da Arrasaten.\nHAUR MAILA: 13 urte arteko partehartzaileak (2002.12.03 baino lehen jaiotakoak barne)\nJUNIOR MAILA: 14tik 17 urte arteko partehartzaileak (1998.12.03 baino lehen jaiotakoak barne)\n- LEHIAKETA honetan parte hartzen dutenek, ezingo dute JAIALDIAN parte hartu urte berean, GANBARA MUSIKAKO eta TALDEETAKO mailetan izan ezik.\nFase bakarra: a) Fanfare (H. Valpola)\nFase bakarra: a) 2ª Miniatura (A. Kusyakov)\nKanporaketa fasea: a) Farewells (2º Mov.) (A. Kusyakov)\n- Haur, Gazte eta Senior mailan lehen saria lortzen duten partaideek, Hauspozek, Hernanin, La Milagrosa Kaperan eta Zarautzen, 2017ko irailan ospatuko den Akordeoi Aste Kulturalaren barnean, antolatuko dituen Kontzertuetan parte hartuko dute.\nPostakutxa 49 20120 HERNANI (GUIPUZKOA) Izen-emate orriarekin batera dokumentu hauek bidali beharko dira:\nArgazki bat (eguneratua eta karnet tamainakoa), atzekaldean izen-abizenak eta parte hartuko duten maila idatzita. EGITARAU LIBREaren LAU copia. Horrela egin ezean, zigortua izango da epaimahaiaren araudiaren arabera. - Matrikularen diru kopurua 44 €koa izango da HAUR ETA GAZTE mailan, eta 50 €koa SENIOR mailan. "Hauspoz"eko bazkideen ikasleek matrikula hauetatik, % 50 gutxiago ordainduko dute. "Hauspoz"eko bazkideek, matrikula dohain izango dute. Matrikularen ordainketa kontu hauetako batean egin behar da:\n- Izena emateko epea 2016ko urriak 5 bukatuko da; postaz data horretako zigilua daramaten izenemateak onartuko dira.


Irakurketa Ordua: 3 minutu Italia Europako herrialde ospetsuenetako bat da bere mugen barruan dauden helmuga ugariak direla eta. Ipar Italia ataria sare publiko bat da, orduan Italiako kultura da, dituzten hainbeste bidaiariek ikusi eta egin. Ea ardo fina dastatzen duen…


evento_6Febrero2014 - Bizkaiko Campusa - Bizkaiko Campusa - UPV/EHU\nUPV/EHUko ikerketa talde batek koadro garaikide faltsuak antzemateko metodo bat aurkitu du\nIlustrazio Zientifikoko graduondokoaren ikasleen bi obra finalistak izan dira, nazioarteko sari batean\nOrrialdea 1 / 400\n1 - 5 erakusten 1,996 emaitzetatik.\nIndustria eredu berrien ondorio sozialez hitzaldi eskainiko du Carlos Waismanek (Mintegia )\nAEBko Kaliforniako Unibertsitateko soziologo argentinarrak itxiko du Etorkizuneko Fabrikak izeneko mintegia\nOstegunean, otsailak 6, 16:00etan, UPV/EHUko Gizarte eta Komunikazio Zientzien Fakultateko C mintegian (Sarriena auzoa, z/g. Leioa) AEBko Kaliforniako Unibertsitateko Soziologia katedradun Carlos Waismanek itxiko du "Etorkizuneko Fabrikak" izeneko mintegia. UPV/EHUko Soziologia katedradun Ander Gurrutxagak zuzendutako Innolab Ikertaldeak eta Tecnaliak antolatu dute mintegia Euskampus Fundazioako Jakintza Guneak programaren barnean. Topaketa horien azken jardunaldian, Waismanek emango du La fábrica del futuro y la estructura ocupacional de las sociedades industriales hitzaldia, munduan ezartzen ari diren industria ereduen berrien ondorio sozialez.\nBestalde, biharamunean, Soziologia 2 Saileko "Ikerketa ereduak eta arloak gizarte zientzietan" doktorego programaren jardueren barnean, Análisis comparado en las Ciencias Sociales izenburupean berbaldia eskainiko du Carlos Waismanek. Ostiralean, hilak 7, 11:00etan Gizarte eta Komunikazio Zientzien Fakultateko F mintegian izango da.\nCarlos Waismanek 1977an Harvard Unibertsitatean lortu zuen doktoretza. Halaber, AEBko Yaleko, Stanfordeko eta Notre Dameko Unibertsitateetan irakatsi du. Soziologo argentinarrak aztertzen ditu krisialdia ekonomikoak gizartean eta politikan eragin ahal dituen aldaketak. Bere jakintza arlo nagusia hauxe da: garapen sozial, politiko eta ekonomikoaren ondorioen soziologia konparatua. Gizarte-mugimenduen analisi historiko eta ekonomikoaren arloko adituak ikerketa batzuk argitaratu ditu: Modernization and the Working Class: The Politics of Legitimacy (1982), Globality and Multiple Modernities (2002) eta Civil Society in Latin America (2006), besteak beste.


Gizartea | Goierriko Hitza\nLarunbata, 2013-12-07\tGoierriko Hitza\nGordailua | Gizartea Atal honetarako RSS jarioa\nNelson Mandelaren heriotza gogoan, Hego Afrikako bandera jarri dute hainbat udaletxetanBy Ane Arrieta on 2013/12/06 in Gizartea Hego Afrikako bandera jarri dute Goierriko hainbat herritan, Nelson Mandelaren heriotza gogoratuz. Irudian, Beasaingo udaletxea. Nelson Mandelari buruz eta honen heriotzak sortu dituen erreakzioen inguruan irakurtzeko, sakatu hemen.\nBeasaingo Ernaik konstituzioaren inguruan duen iritzia azaldu duBy Ane Arrieta on 2013/12/06 in Gizartea Beasaingo Ernaik Espainiako Konstituzio egunaren inguruan duen iritzia erakusteko, bi panpin zintzilikatu ditu Beasaingo plazako barandatik “Moztu itotzen gaituen soka” eta “Independentzia!” lemapean, erdian Espainiako Konstituzioa jarriaz. Honako gutuna bidali dute gaurko egunaren harira: Konstituzioak ito egiten gaitu Gaur, abenduak 6, espainiar Konstituzioaren eguna dugu. Jai egun arrotza. Zergatik arrotza? Lehenik eta behin, euskal herritarrok [...]\nNeguko Festan 735 euro eman dituzte LegorretanBy Aimar Maiz on 2013/12/06 in Gizartea Ugarotarrak guraso elkarteak antolatu eta udalak lagunduta aurreko asteburuan egin zen Neguko Festan, gaztainak saltzetik 735,75 euro bildu dituzte. Diru hori gobernuz kanpoko erakunde bati emango diote, laguntza proiektuetan erabil dezan.\nMendiko txartela atera ahalko da LazkaonBy Aimar Maiz on 2013/12/06 in Gizartea, Lazkaoko laburrak Amalur mendizale elkarteak mendiko federatu txartelak berritzeko edo ateratzeko aukera emango du, aurten ere. Astelehenean irekiko dute epea, abenduaren 20ra arte. 19:00etatik 20:00etara Amalurren bulegora joan behar da. Epe horretatik kanpo, urtarrilaren 13tik aurrera astelehenero bakarrik izango da aukera.\nEskola garraioko langileek protesta egin dute bi asteetan, lan baldintzak hobetzeko eskatuzBy Ane Arrieta on 2013/12/05 in Gizartea Azken bi asteetan eskola garraioko langileek mobilizazioak egin dituzte euren lan baldintzak hobetzeko eskatuz. Eusko Jaurlaritzak azpikontratatua duen Clece enpresak kudeatzen du Gipuzkoako eskola garraioa eta langilek aurrez zuten egoera are gehiago okertu da murrizketengatik. Eusko Jaurlaritzari esku har dezan eskatzen diote, Clecek hitzarmen duin bat sina dezan. Irudian, joan den astean Murumendi ikastetxearen aurrean [...]\nZaldibiako Aiestaran-Erreka auzoan festa egingo dute igandeanBy Aimar Maiz on 2013/12/05 in Festak, Gizartea Zaldibiako Aiestaran-Erreka auzoan urteko festa igandean egingo dute. Santa Barbara da auzoaren zaindaria, eta haren egunean (atzo) elizkizuna egin zuten. Igandean egun osoko festa-egitaraua prestatu dute auzotarrek. Lazkaoetxe jatetxearen inguruan bilduko dira bisitariak. Lehendabizi, ordea, 12:30ean elizkizuna egingo dute Santa Barbararen irudiaren aurrean, errepidearen ondoan dagoen otoitz lekuan. Ondoren, Zaldibiako Iztueta dantza taldekoek saioa egingo [...]\nLazkaoko kiroldegia ohi bezala irekiko dute biharBy Aimar Maiz on 2013/12/05 in Gizartea Lazkaoko Joxemiel Barandiaran Kiroldegian lan egun arrunta izango da biharkoa, abenduaren 6a. Espainiako Konstituzioaren jaiegunik ez dute egingo, eta zerbitzua normal emango dute, 07:00etatik 21:00ak arte.\nBeasaingo Udalak auzoetan hainbat berrikuntza egingo dituBy Ane Arrieta on 2013/12/05 in Gizartea Beasaingo Udalak hainbat hobekuntza egin ditu eta egitekoak dira Astigarreta eta Matxinbenta auzoetan. Astigareta auzoan aldaketa dezente egingo dituzte. Batetik, ur biltegia handitzeko lanak egingo dituzte. 36metro karratu izango ditu ur biltegi berriak, alegia, egungoa baino (6 metro karratu) sei aldiz handiagoa izango da. Excavaciones Iturriozek egingo ditu lanak eta 37.958 euroko aurrekontua dute, beza [...]\nHasi dituzte Urretxu eta Legazpi arteko bidegorriaren azken zatiko lanakBy Goierriko Hitza on 2013/12/05 in Gizartea Gipuzkoako Foru Aldundiak dagoeneko hasi ditu Urretxu eta Legazpi lotuko dituen bidegorri zatia osatzeko lanak. 500 metroko zatia izango da, Legazpi sarreran dagoen GSB Forja lantegitik herriguneko bidegorriarekin bat egin artekoa. Obrak Urbycolan enpresak egingo ditu, eta bost asteko epea du bukatzeko. Lanen aurrekontua 96.800 eurokoa da. Zaldibiatik Durangoko Azokara autobusa jarriko dute gazteekBy Aimar Maiz on 2013/12/05 in Gizartea Zaldibiako Gazte Asanbladak autobusa hartuko du Durangoko liburu eta disko azokara joan-etorria egiteko. Bihar joango dira, 16:00etan abiatuta. 04:30ean itzuliko da. Izena Joxepaneko zerrendan idatzi behar da.\nOndartz Ederra mariskoak\nGutunakKonstituzioak ito egiten gaituLeire Aldaz (Beasaingo Ernairen izenean)\nGaur, abenduak 6, espainiar…\nEmandako hitza, betetaEñaut Gereñu (Ordizia).\nZorion Agurrak Garazi Altuna\t4 urte!\nmuxu pillo bat denon partetikhttp://goierri.hitza.info/files/2013/12/GARAZI-294x300.jpgGarazi Altuna irakurri gehiago » Ekain Imaz Agirre\t11 urte!\nOndo pasa biharko eguna.11 urte!\nOndo pasa biharko eguna.http://goierri.hitza.info/files/2013/12/SAM_1894-237x300.jpgEkain Imaz Agirre irakurri gehiago » Guztiak irakurriEskelak Juli Telleria Berasategi\tMarino Izagirre Ormazabal\tGuztiak irakurriBereziak\tBerriketan.info Viewing item 1 to 5 (of 5 items) Imanol Magro posted an update 39 minutes ago\nIgor Susaeta posted an update 2 hours, 52 minutes ago\nToti Martinez de Lezeak badu meritua. Gaur ere, atzo bezala, egun osoa pasatu du liburuak sinatzen. Oraindik barruan dago, Landako jada itxita egon arren.\nJuan Luis Zabala posted an update 4 hours, 35 minutes ago\nPlazer berezi bat Durangoko Azokan Laxaro Azkune edo Lukax Doronsoro bezalako jendea agurtzea, bakoitza bere x goxo horrekin.\nIgor Susaeta posted an update 6 hours, 30 minutes ago\nEra guztietako ke saltzaileentzako ere plaza aproposa da Durangokoa.\nUnai Oiartzun posted an update 7 hours, 15 minutes ago\nFUTBOLA: Emaitza izango da bihar Real Unionen helburu http://kiroletikblog.blogspot.com.es/\nPopularrak Ekarpenak Ataungo Herri Antzokiaren erabilera suspertzeko ekitaldiak antolatuko dituzte\n‘Mintzodromoa’ egingo dute Lazkaon, Euskararen Egunean\nJoxe Antonio Mujika eta Alberto Calvillo garaile Argi Berri Elkarteko mus txapelketan\nKamioi bat errekara erori da Beasainen, CAF parean\nWebgune lagunak:\tPaperekoa 2013-12-06\n«Honetatik pasatzen ari den horri, oso gogorra den arren, ateratzen dela esango nioke»\nGotzain txikia, ate joka\nAizpuruaren bigarren kasua\nGoierritarrak Euskal Herriko III. mendi duatloi txapelketan\nPuntako bertsolariek omenduko dute gaur Luzio Gabiria Zelai Arizti aretoan\nAntzar Krosa jokatuko da igandean Lazkaon, Gipuzkoako kros egutegiaren barrukoa Vilariñotarrek ikuskizuna egingo dute Olaberrian KulturaSan Nikolas eguneko kantu eskea egin dute Seguran\nSan Nikolas bezperako kantu eskea egin dute Zegaman\nGizarteaNelson Mandelaren heriotza gogoan, Hego Afrikako bandera jarri dute hainbat udaletxetan\nBeasaingo Ernaik konstituzioaren inguruan duen iritzia azaldu du\nNeguko Festan 735 euro eman dituzte Legorretan Mendiko txartela atera ahalko da Lazkaon EkonomiaGabonetako erakusleiho lehiaketa antolatu du Lazkaonek


173. Alai Bedi: Izaro, Maddi, Daniel eta Uxue – Hala Bedi\nHala Bedi > Podcasts > Cultura > alaibedi > 173. Alai Bedi: Izaro, Maddi, Daniel eta Uxue\nAlai bedi: 173. Alai Bedi: Izaro, Maddi, Daniel eta Uxue\nfebrero 9, 2019 Alai bedi 0\nJadanik ezagunak ditugun lau lagun izan ditugu irratsaio honetan asteburuko goizak alaitzen: Izaro, Maddi, Daniel eta Uxue.\nAlai Bedi, haurrentzako irrati tailerrean lau lagun izan ditugu gonbidatuak: Izaro, Maddi, Daniel eta Uxue. Eduki asko landu genituen guztion artean, besteak beste, bertso eta poema batzuk bota genituen, errezeta batzuk azaldu eta korrikaren inguruan hitz egin genuen.\n← XSS128 | Cubo | City Of Atomic Ghost\nLA MAKETA-PRG13T4 →


Gaur inguru nor da LOL hitz egin dugu. Internet slang askotan laburdurak, ez diren guztiei argi betea. LOL - laburdura komunitateetan erabiliko, barreak eta dibertigarria adierazteko. siglak hitzak barre asko, eta horrek esan nahi du "barre-sea" sortzen. Badira beste aukera bat da: barre ozen, hori esan nahi du "barre oso ozen."\nBeraz, nor da LOL, azpimarratu behar da hori ingelesez laburdurak aldaera errusiar bat, zein jatorrizko esanahia mantentzen da buruz hitz badugu. Erabiltzaile batzuk denbora aurrezteko teklatua Latin diseinua kommutazio eta ordez lol letra N erabili, geroztik, bere ikuspegian, kanpora ikurra beharrezkoa laburdura gogorarazten nahi.\nOrain dezagun eztabaidatzeko zer lol bat. Ez beherakada hau, izan ere, maiuskulaz dela idazten da nahastu. epe hori ezin elkarrizketan sartu irrist nekagaitza jokalari bat nor da online proiektuen interesa batera. Kasu honetan, izena Kondairak Liga batetik dago osatuta. Beraz, ez dugu ahaztu behar, testuinguru eta idatziz murrizketa jarraitu.\nNork LOL honetan, ezin dugu epe "ololo" utzikeria auzia aztertzea. datu hauek oso antzekoak dira, ordea, testuinguru batetik, sarritan eraman esanahi ezberdinak. In "ololo" kapsulatutako barreak basatiak, histeria, oso positiboa emozioak, ironia, sorpresa eta are irainak zentzua. Kasu honetan balioa egoeraren araberakoa da. LOL ahal Esaldi fun bati erantzunez jardun sorpresa edo emozioak ekaitz bat adierazteko. Batzuek erabili terminoa sarkasmoa iradokizun bat, beste batzuk ez izan zalantzarik erabili eguneroko hitzaldian. Antzeko itxura oso dibertigarria, baita gizon hau dio ozen barre bitartean equanimity mantenduz.\nEa nor ADK du lol dezagun. Kasu honetan besterik joko Kondairak Liga parte-hartzaile inguru. Epe "ADC" ingeles itzulpena ADC laburdura da. Desenkriptatu da, daiteke: Erasoa kalteak egitea. ADC papera urrutira borrokan Txapeldun dira.\ndaiteke ere adierazi behar da, nor da LOL, eta "Gurekin harremanetan jarri" erabiltzaile askok planteatu murrizketa honek sare sozial ohikoa delako auzia. Kasu honetan, balio berdina izaten jarraitzen du, eta ingelesezko siglak eta Internet meme buruz hitz egiten ari gara. Epe sare sozial bidez erabiltzaileak barrea adierazteko gutuna gunean. fenomeno nahiko gazte bati buruz hitz egiten ari gara. Duela urte batzuk, ikasle talde batek bertan aurkitutako slang egunero erabiltzen inork baino jende asko gutxiago pentsa daiteke azterketa bat egin. 2185 txostenak, bertan jasotako 11718 esanda, guztira, aztertu dugu. Acronyms beraz aldiz 90 bakarrik bildu da. 76 Horietako - LOL. Bitxia bada ere, laburdura LOL saritua den Oxford Dictionary batean grabatu egingo.\nDagoeneko ditugu adierazi LOL - internet meme bat. Argi izan dadin, fenomeno honi buruz hitz batzuk esan behar dugu. Informazio jakin edo esaldia ironiko eta witty hitz egiten ari gara berez zen sare ingurumena ezaguna delako modutan hedatzea. terminoa erabiltzen hasi zirenean XXI mendearen lehen hamarkadan. Memes irudia da hitz gain hartzen daitezke. Epe "meme" lehen erabiltzen zen Oxford Irakaslea Dawkins bere liburua "The berekoia Gene" izenburua, eta bertan izan zen klasiko batean. Era berean, zientzialariek epe hau informazio-unitatea izeneko ugaltzeko gaitasuna. Jatorriz, epe "meme" errusieraz mime bezala itzulia, oinarritutako English ahoskera arauak on - meme. Dawkins hitzaren Greziako jatorria erabilita eratu. Gaur bertsioa "meme" ia inoiz erabiltzen da.\nZer hacked orria "VKontakte" bada?\nBlack zerrenda "ikaskideekin" in. Nola erabili?\nSaio nola kendu buruzko xehetasunak sartzeko "Harremanak"\nKlima kontinental epela: ezaugarriak, flora eta fauna\nBehe bihotza presioa: zer egin?\nEructation aire BARAUALDI: arrazoiak, tratamendua\nNola Beaujolais ospatzeko? Beaujolais Moskuko jatetxe opor\nPasahitzak konplexuena: nola asmatu eta gogoratzen?\nIndukzio motorren - Lotu "izarra" eta "delta"\nDiaper rash tratamendua gizonezkoen gurutzeria ere: modu eraginkorrena\nVyacheslav Grozny: coaching karrera eta lorpenak\nAfrikako geografia ikasi dugu: kontinenteko zati batzuk Congo ibaiaren exekutatzen\nHotel "Lex" (Koktebel / Crimea): helbideak, argazkiak eta iritziak


Urretxuko Plan Orokorrak 327 etxebizitza eraikitzea aurreikusten du | Otamotz\nUrretxuko Udalak Plan Orokorrari hasierako onespena eman dio. EAJ, PSE-EE eta Irabazik alde bozkatu dute eta EH Bildu abstenitu egin da. Planak 327 etxebizitza eraikitzea ahalbidetzen du.\nPlanaren helburua egungo hirigintza egoera erregularizatzea, Arau Subsidiarioak egunean jartzea, herriari etorkizuneko egitasmo bat eskaintzea, lur gehiago ez okupatzea (horretarako dagoeneko erabiltzen direnen gainean eraikiko da), erabiltzen ez diren tokiak biziberritzea (Irimo, Kaminpe…), etxebizitza eskaintza zehaztea eta mugikortasun jasangarria bultzatzea da.\nDatozen zortzi urteetan biztanle kopuruak gora egingo duela aurreikusten da, eta Planak horrek sortuko dituen beharrei erantzuna eman nahi die. Hala, 327 etxebizitza eraikitzea ahalbidetzen du: 79 Gurutzen, 65 Altamira-Santa Barbaran, 76 Gainzabalen, 20 Ipeñarrieta 28-30en, 32 Kamineroetan…\nJarduera ekonomikoei dagokienez, merkataritza eta hirugarren sektorea indartzea da helburua. Horretarako, herrigunean 1.500 metro koadro gehiago egongo dira: Altamira-Santa Barbaran, Rodriguezen, Kamineroetan… Plan Orokorrak industria ere bultzatu nahi du. Matxinporta, Sagastitxipi eta Mugitegik industria guneak izaten jarraituko dute. Baita Hego Ipeñarrietak (Irimo, Sarralde, Bengolea…), Kaminpek eta Gerrak ere.\nGune libreei dagokienez, Urretxuk 40.2270 metro koadro izan behar dituela zehazten du legeak. Plan Orokorrak 109.960 metro koadro aurreikusten ditu. Ekipamendu berrietarako lursailak Gerran, Altamira-Santa Barbaran, Pagoeta hotelean eta Aparizion egongo dira. Elgean eta Kamineroetan eraikin berriak egingo dira eta udalak kamineroen etxea eta hainbat lokal eskuratuko ditu.\nPlan Orokorrak mugikortasuna eta irisgarritasuna ere kontuan hartzen ditu. Igogailu gehiago egingo dira herrigunea eta goiko auzoak lotzeko: Gainzabal-Pagoetan eta Altamira-Santa Barbaran. Gainera, Urzelain, Nekolalden, Kamineroetan eta Santa Barbaran garajeak egingo dira bertan bizi direnentzat. Azken bi tokietan txandakako aparkalekuak ere egongo dira. Azkenik, errepide berri batek Gainzabal eta Pagoeta lotuko ditu. Helburua Lilibasoko bizilagunei beste irteera bat ematea da.\nAlderdi guztiak gustura azaldu dira egindako lanarekin. Lan giroa ona izan dela uste dute eta ia puntu guztietan akordioa lortu dute. Gainzuri-Komentua gunean bakarrik ez dute lortu akordioa eta lortzea espero dute.\nUrretxuko Udalak Gurutze auzoko eta Gainzabaleko (Lilibaso) hitzarmenak ere onartu ditu. Kasu honetan, alderdi guztiek baiezko botoa eman dute.\nGurutze auzoko hirigintza hitzarmenari dagokionez, lursailaren jabeek lehenengo fasean aurreikuten diren babestutako 24 etxebizitzak eraikiko dituzte. Obra uda aurretik hastea aurreikusten da.\nOperazioa errazteko, udalak babestutako 57 etxebizitzak bi fasetan egiten utziko die. Gainera,eraikitzaileek etxebizitzak egiteagatik lortutako mozkinaren %15a bi epetan ordaindu ahal izango diote udalari.\nGurutzen 88 etxebizitza libre eta 47 babestu eraiki behar dira. Libreei dagokienez, dagoeneko 44 eraiki dituzte eta beste 22 egiten ari dira. Babestutakoei dagokienez, lehen fase honetan eraiki behar diren 24etako 15 saldu dituzte dagoeneko. Beste bederatzi etxebizitzetako bat eskuratu nahi dutenek, Urretxuko udaletxera jo dezakete informazio bila.\nGainera, Eusko Jaurlaritzak alokairu sozialeko 24 etxebizitza eraiki behar ditu udalak Gainzabalen (Lilibaso) duen lursail batean. Jaurlaritzak lau etxebizitza emango dizko udalari, lursailaren truke. Etxebizitza horiek larrialdi sozialetarako erabiliko ditu. Obra urte amaieran hastea espero dute.


Seguiner Zeitung. (Seguin, Tex.), Vol. 39, No. 1, Ed. 1 Thursday, August 22, 1929 - The Portal to Texas History\nSeguiner Zeitung. (Seguin, Tex.), Vol. 39, No. 1, Ed. 1 Thursday, August 22, 1929\nFeigerle, Jacob R. August 22, 1929.\nMain Title: Seguiner Zeitung. (Seguin, Tex.), Vol. 39, No. 1, Ed. 1 Thursday, August 22, 1929\nArchival Resource Key: ark:/67531/metapth487767\nFeigerle, Jacob R. Seguiner Zeitung. (Seguin, Tex.), Vol. 39, No. 1, Ed. 1 Thursday, August 22, 1929, newspaper, August 22, 1929; Seguin, Texas. (texashistory.unt.edu/ark:/67531/metapth487767/: accessed December 19, 2018), University of North Texas Libraries, The Portal to Texas History, texashistory.unt.edu; crediting Abilene Library Consortium.


Alacanterako bidean dira Elkartasun Karabanako kamioiak - Arabako SEADen Lagunen Elkartea - Asociación de Amigas y Amigos de la RASD de Álava\nAlacanterako bidean dira Elkartasun Karabanako kamioiak\nKarabana osoa martxoaren 26an abiatuko da Oranera\nArabako SEADen Lagunen Elkarteak Mendebaldeko Sahararekiko Elkartasun Karabanan, Espainiako Saharar Ordezkaritzak antolatua, parte hartzeko erabiltzen dituen bi kamioiak martxoaren 19ko goizaldean abiatu dira Gasteiztik Alacantera. Karabana martxoaren 26an abiatuko da Oranera.\nBi ibilgailuetan kargatutako materialak ministerio desberdinetarako dira, Garapenerako Lankidetzaren Euskal Agentziak, Euskal Fondoak eta Gasteizko Udalak finantzatutako proiektuen barnean.\nHala, Garraio Ministerioari Smarako wilayan gasolindegi bat handitzeko materiala bidali diote. Geltoki horretarako biltegia fabrikazio-lekutik (Ciudad Real) Gasteizera garraiatu da, ECUTRANS enpresaren laguntzarekin. Gainera, Euskal Fondoak emandako funtsei esker, datozen asteetan Tindufeko kanpamenduetara gurpilak, ordezko piezak, mekanikoak eta elektronikoak, kamioien eta funtzio publikoari atxikitako lur orotako ibilgailuen matxurak mantentzeko eta konpontzeko tresnak eta suntsikorrak iritsiko dira.\nBestalde, Ur eta Ingurumen Ministerioak ponpaketa fotovoltaikoko sistema bat jasoko du Buer Tiguissiteko ur putzurako, lurralde liberatuetan, Metalicas Lekunberrik emandako eguzki panelen euskarri egitura batekin. Halaber, ekipo osagarriak bidali dira Arabako Foru Aldundiak emandako eta iazko karabanara bidalitako zulagailurako, eta Mheirizeko emakumeentzako 590 gordailu familiarretarako altzairuzko euskarriak, bai eta gurpilak, suntsikorrak eta ordezko piezak ere ur-zisternako kamioientzat, Garapenerako Lankidetzaren Euskal Agentziak finantzatuta.\nAzkenik, Gasteizko Udalaren ekarpenari esker, Garapen Ekonomikoko Ministerioarentzat suntsikorrak eta garbiketa-produktuak bidali dira Moringako prozesamendu-zentrorako eta bertako langileentzat norbera babesteko ekipamenduetarako. INTEMAN enpresak, era berean, garbiketa-produktu ekologikoen sorta bat jarri du zentro horretarako, moringa hautsetan prozesatzeko eta ontziratzeko.


Auziaren errora: Estatu bat, politika bat\nKultura aniztasunaren gaia oso anitza da, erronka honi aurre egiteko modu ugari baitaude. Herrialde eta erakunde desberdinek modu desberdinean lantzen dute auzia, eta urteetan zehar bi eredu nagusi kontrajarri izan dira: asimilazionismoa eta multikulturalismoa. Horietako bakoitzak, gizartean kultura desberdinen elkarbizitza “antolatzeko” modu ezberdinak proposatzen ditu.\nHitz gutxitan, asimilazionismoak komunitate batean murgiltzen den pertsona edo taldeak gizarte horretara moldatu behar duela defendatzen du. Honen ondorioz, komunitatean murgiltzen den orok bertako kultura, ohiturak eta bizitzeko modua onartu eta asimilatu beharko lituzke, bereak alde batera utziz eta honela “atzerritar” bihurtzen duena ezabatuz. Beraz, modelo honen azken xedea kanpotarra gizartean integratzea izango litzake, bat gehiago bihurtzea, bertako parametroetan kokatzea. Kasu honetan, prozesuaren ardura etorkinarena da eta berak egin behar du gizarte berrira ohitzeko ahalegina (Retortillo, Ovejero et. al., 2007).\nTeoria honek hainbat elementu bereizgarri ditu (Malgesini & Giménez, 2000). Lehenik eta behin, gizarte homogeneo baten defentsa egiten du, non talde kultural-etniko menderatzaile bat ageri den besteen gainetik, eta estatus hau mantentzeko interes bat dago. Kanpotik datozenak korronte nagusi honen parte bihurtzea da xedea, eta honela gizarte homogeneo eta bakarra lortzea. Izan ere, kultura dominante horri pisu berezi bat ematen zaio eta alderdi sozial edo ongizate komun baten bilaketaren gainetik jartzen da -ongizate komun hori homogeneotasuna eta bateratzea lotzea izango litzake-. Teoria honek ere asimilazionismoa prozesu naturaltzat hartzen du; azkenean, talde dominanteak kanpotarrak integratzen ditu modu unibertsal eta naturalean, honela gertatzen da automatikoki eta ez du zentzurik kontrakoa egiteak teoria hau babesten dutenentzat.\nKasu nabarmen eta aipatuena Frantziarena da: izan ere, errepublikaren modeloak hizkuntza ofizial bakarraren -frantsesaren- eta bertako kultura laiko eta liberalaren adopzioa bultzatzen du, bertako balore eta ohiturekin batera. Hitz gutxitan, kanpotarra frantses bihurtzea da modelo zehatz honen helburua: frantsesez hitz egitea, bere kultura atzean utzi eta frantses bihurtzea, errepublikaren parte sentitzea… Denbora guztian pertsonari hitz egiten zaio zuzenean, ez da kultura propioan oinarritutako komunitaterik onartzen eta kolektiboaren eskubideak ez dira kontuan hartzen.\nMultikulturalismoa praktika hauen aurka dago; pluralismo kulturalaren aldeko apustua egiten du eta bere oinarrietako bat arrazoi etniko edo kulturalen ondorioz banakoa eta komunitateak ez diskriminatzea da. Gainera, desberdintasun kulturalak onartzen dira eta gauza positibo gisa ikusten dira, eta kanpotarrek hau mantentzeko eskubidea dutela adierazten da (Retortillo, Ovejero et. al., 2007).\nHortaz, multikulturalismoa asimilazionismoaren aurkako erreakzio bat dela esan daiteke. (Retortillo, Ovejero et. al., 2007). Globalizazioak ekarritako uniformizazio kulturalaren aurkako erantzun bat dela esan ohi da; beste kulturekiko tolerantzia bilatzen da, bakoitza bere komunitatean bizi eta gainerakoak errespetatzea du helburu, eta gizarte berean denok gure tokia izan dezakegula sinisten du.\nGizarte multikulturalaren adibide argienetako bat Kanada dugu. Izan ere, harrera tradizio handia duen herrialdea da: esaten da herrialdeko biztanleen %20 herrialde bertatik kanpo jaioa zela 2004. urtean, eta Torontok 1991tik gaur egun arte milioi erdi bat kanpotar baina gehiago jaso ditu; esaten da hirian 100 hizkuntza baina gehiago hitz egiten direla.\nIraganean, Kanadak lehentasun etnikoan oinarritzen zen politika bat jarraitzen zuen; Estatu Batuetako, Erresuma Batuko eta Europako etorkinei lehentasuna ematen zitzaien, hauen integrazioan interes handiagoa zutelako, baina paradigma hau 1988an aldatu zen Multikulturaltasun Legearekin. Honek gobernu federalari exijitzen dio Kanadako aniztasun kulturala eta etnikoaren babesa eta errespetua, eta urte batzuk lehenago onartutako Immigranteen Legeak eskubide juridikoak, asiloa eta bateratze familiarrak bermatu zizkien etorkinei. Hala ere, azken urteetan, identitate kanadarrari garrantzia eman zaio, eta asimilazionismo ikutuko mentalitate bat gailendu da; honen azken sintoma Quebeceko hauteskundeetan ikusi da Francois Legaulten eta bere CAQ alderdiaren garaipenarekin, zeinak immigrazioaren aurkako postura gogor bat hartu duen.\nEstatu mailan, multikulturalismoaren aldeko saiakera xume bat egin da. Hala ere, eta Europako estatu gehienek bezala, asimilazionismorantz jo du praktikan, “asimilazio atsegin” moduko bat egiten, non desberdintasunak onartzen diren baina, praktikan, modelo kultural eta erlijioso bati garrantzia ematen zaion espazio publikoan, gainontzeko errealitateak bigarren mailara mugatuz. Ondorioz esan daiteke, teorian, herrialde gehienetako buruek diskurtso multikulturalistak erabiltzen dituzte jendeari zuzentzeko.\nBaina, eredu hauek guztiak ikusi ondoren, harrigarria izan daiteke komunitate berean hainbat eredu eta aniztasun politika desberdin ikustea. Izan ere, Europar Batasuna bezalako nazioarteko organismoek ez dituzte aniztasun politikak ezartzen, eta horren ondorioz esan daiteke estatu propioek politika propioak dituztela. Europar Batasunaren kasuan, bi tresna jartzen ditu bere kideen eskura: Integraziorako Printzipio Basiko Komunak eta Integraziorako Fondo Europarra. Lehenak, estatuek zer balore kontuan hartu behar dituen markatzen du politikak diseinatzerako orduan, 11 puntu guztira. Bigarrenak diru-laguntzak ematen ditu aniztasun politika hauek aurrera eramateko. Tresna hau 2007an jarri zen martxan, eta 825 milioi euro jarri zituen estatuen zerbitzura hurrengo 7 urtetarako. Hau garaipen gisa ikusi zen bere garaian, nahiz eta hasieran aurrekontu bikoitza proposatu izan Europar Batzordean.\nEduardo Vieytez-en mintzaldia dibertsitatearen inguruan hemen.\nMohamed Amine, Aljeria, 22 urte: “Beldurra pasa nuen. Jainkoari esker ez nintzen hilda iritsi”\nEstatu desberdinetako erakundeek diseinatutako politika hauek guztiek foku bera dute: jarduten duten eremuan bizi diren edo bertan presentzia duten eta gutxiengo diren pertsona eta kolektiboak. Begi bistan den bezala, egoera anitzak aurki daitezke multzo honetan, hainbat faktorek determinatutakoak: jatorria, klase soziala, generoa, erlijioa… Baina horien guztien artean, nabarmena den talde bat dugu: egoera prekario eta erregulatu gabean beraien etxeak utzi eta bizitza hobe baten bila beste herrialdeetara joaten diren pertsonak, askotan beraien bizia arriskuan jarriz.\nTalde horren parte da Mohamed Amine gazte aljeriarra; 17 urterekin bere etxea uztea eta itsasoa gurutzatzea erabaki zuen bere kabuz, espainiar estatuan bizitza hobe bat lortzeko helburuarekin. Izan ere, ez zuen beste alternatibarik ikusten: “Umetan ikasi dezakezu, baina 16-17 urterekin oso aspergarria da dena. Hona etorri nahi nuen, batik bat bertan ez duzulako gerorik ikusten diru asko ez baldin baduzu”. Bere herrialdeko kide asko bezala, patera batean igo zen, bere anaiaren laguntzari esker. Inolako bermerik gabe, aurrera egin zuten, baina bidaia ez zen bat ere erraza izan: “Beldurra pasa nuen, Jainkoari esker ez nintzen hilda iritsi. Lau egun egon ginen itsasoan galduta. Memento horretan jada inork ez zuen iritsi nahi, berdin zitzaigun Aljeriara berriro bidaltzea”. Estatura iristean, Guardia Zibilaren eta Polizia Nazionalaren egoitzetan hilabete batzuk egon ondoren, Gurutze Gorriak bere ardura hartu zuen. Donostiara joateko tren-txartel batekin eta poltsikoan 60 eurorekin, Gipuzkoara iritsi zen Mohamed, eta Gurutze Gorriaren eta Diputazioaren pisuetan bizitzen egon da ordutik. Gaur egun, ordea, bere izebarekin bizi da.\nMohamedek dio ez dituela bere ohiturak alde batera utzi, eta ez dituela bera den bezala izateko zailtasunik: “Ohiturak mantentzen ditut, baina ez naiz mezkitara joaten”. Hala ere, “diskriminazio burokratiko” nabarmen xamarra pairatzen duela dio; izan ere, pasaportea edo paperak berritu behar baditu, Bartzelonara joan behar izaten du prozesu guztia burutzera. Gainontzekoek etxe-ondoan egiten dituzten gauza berak egiteko ehundaka kilometro egin behar ditu. Lana lortzeko orduan ere nabari ditu zailtasun hauek: “Zaila da kurrikulumak botatzea. Aurrekoan elkarrizketa bat egin nuen telefonoz, baina ezetz esan zidaten azentoarengatik. Nik uste lehenago aukeratzen dutela hemengo bat kanpotar bat baino. Ni hemen ez nago laguntzengatik, badakit lan bat izan ezkero gauzak hobeto joango litzazkitela”\nJendeak eta erakundeek ondo tratatu dute Mohamed. Iritsi bezain pronto gaztelerako klaseak jaso zituen, eta onartua sentitzen dela dio. Arrazismoa badagoela dio, eta argi ikusten du erreakzio horren jatorria: “Arrazismoa jendeak gauzak gaizki egiten dituelako dago. Gutxi batzuek egindako ekintzek guztiengan dute eragina”. Geroan, atzerrira bizitzera joan nahi duela dio: “Hemen ondo tratatu naute, ni naizen bezalakoa naizelako. Lagunek esaten didate Frantzian eta Alemanian hobeto daudela. Paperak lortzean bertara joan nahiko nuke, bai”.\nMohamed-enaren bezalako kasuek aniztasunean bizikidetza lortzeko itxaropena piztu arren, hainbat galdera egin diezazkiogu gure buruari: zergatik joan nahi dute kanpotarrek Europako beste herrialdetara hemen geratu ordez? Zer egin dezakegu hemen etxean sentitu daitezen? Guk geuk egoera aldatu al dezakegu?\nEUSKAL HERRIKO KASUA: Potentzientzat eredu?\n<<Maila hobeagoko eta kalitate altuagoko laguntzak eskaintzen ari gara >>\n“Laguntzak nahikoak al dira? Inoiz ez dira nahikoak, baina ziurrenik, gure inguruko edozein autonomia erkidego edo herrialderekin parekatuta maila altuagoko eta kalitate handiagoko onurak eskaintzen ari gara”. Honela dio Jonan Fernándezek, Giza Eskubide, Bizikidetza, eta Lankidetzaren idazkari nagusia Eusko Jaurlaritzan, immigranteei eskaintzen zaien laguntza eta harrerari buruz galdetzean. Izan ere, Euskal Autonomia Erkidegoan etorkinen harrera eta bizikidetza kultural eta erlijiosoa sustatzen duten erakunde ugari daude, eta maila desberdinetan lan egiten dute egoera bakoitzari erantzun egoki bat emateko; hauek elkarrekin batera egiten dute lan, eta politika elkarlotuak sortzen dira erronkei aurre egiteko.\nEusko Jaurlaritzaren barruan badira hainbat sail migrazioaren eta bizikidetzaren kudeaketan zentratzen direnak, hala nola: Giza Eskubide, Bizikidetza eta Lankidetzaren Idazkaritza Nagusia; Familia Politikako eta Aniztasuneko Zuzendaritza; eta Immigrazioaren Euskal Behatokia dira EAE mailan aurkitzen diren erakunde esanguratsuenetako batzuk.\nIzan ere, egoera bakoitzak lan egiteko modu propioa eskatzen du, eta ezin dira etorkin guztiak zaku berean sartu emaitza egokiak lortu nahi badira. Hori da aniztasun politika egokiak aurrera eramateko gakoa Maider Marañaren ustez. Maraña Gipuzkoako Foru Aldundiko Bizikidetzaren eta Giza Eskubideen Zuzendaritzako arduraduna da, eta Gipuzkoan hiru etorkin mota jaso ohi ditugula azpimarratzen du:\nLehenak, hemen kokatuta dauden eta Gipuzkoan bizitza-proiektu bat sortu nahi duten etorkinak. Hauek, nahiz eta gizartearen portzentaje batek kontrakoa uste, ez dute laguntza espezifiko edo berezirik jasotzen etorkinak izate hutsagatik, eta erakunde orokorrez baliatzen dira gehienetan: hau da, hemen kokatutako pertsonek Foru Aldundiak ematen dituen programa orokorrak erabiltzen dituzte. Gainera, diputazio mailan, ez zaie harrerarik egiten, eta normalean hau udal mailan egiten zaie; beraiei dagokie ardura hori euren protokoloen arabera. Etorkin hauek erroldatu egiten dira normalean, eta urtebete erroldatuta egon ondoren Gipuzkoako Foru Aldundiko politika sozialetan parte hartzeko eskubidea ematen zaie.\nHonen barruan, programa ugari daude: etxebizitzarako laguntza, ikasketetarako laguntza, integraziorako laguntza, biolentzia matxista jaso dutenei zuzendutako laguntzak… Hauek ez daude zehazki etorkinei zuzenduta, baina etorkinei parte hartzeko aukera ematen zaie hemen jaiotakoen maila berean, betiere esklusio egoera batean baldin badaude. Immigranteei zuzendutako integrazio politika sozial-ekonomikoetan, esaterako, Gurutze Gorriak harrera-etxeak eskaintzen dizkie beraien egoera hobetu arte bertan bizi ahal izateko.\nBigarrenak, trantsituan dauden etorkinak izango lirateke. Hauei harrera duin bat egiteko, talde inter-instituzional bat dago Eusko Jaurlaritzak eta EAEko hiru aldundiek osatuta. Gipuzkoari dagokionez, Donostiak eta Irunek hartzen dute parte, bertatik igarotzen baitira trantsituan dauden etorkin gehienak, eta hauei aterpetxeak eskaintzen zaizkie gutxieneko beharrak asetzeko helburuarekin: lo egiteko toki bat, janaria, arropa garbia, Wi-Fia… Hauek normalean bizpahiru egun igarotzen dituzte aterpetxeetan beraien bidearekin jarraitu aurretik.\nZein izango litzake trantsituan dagoen etorkin baten kasua? Beste herrialde batera bidaiatzen ari den pertsona batena, eta egun batzuk hemen igaro behar dituena indarrak hartu eta bidaiarekin jarraitzeko: Marokotik itsasoa gurutzatu eta Pariseko bidean ostatua behar duen pertsona bat, Siriatik ihes egin eta Portugalen duen familiaren etxera bidaiatzen ari dena… hainbat egoera suerta daitezke, baina guztiek kategoria honen ezaugarriak betetzen dituzte.\nAzkenik, errefuxiatuak ditugu. Hauen kasuan, estatu zentralaren bidez egiten da kudeaketa: Madrilek erabakitzen du zenbat pertsona joaten diren probintzia bakoitzera, eta Gurutze Gorria arduratzen da pertsona hauek babesteaz. Nazioarteko babesa dute, eta gehien komeni zaien eremura bidaltzen dituzte.\nGuzti hau modu errazean ulertzeko, ikus hurrengo bideoa:\n<< Ez dugu inoiz ahaztu behar giza eskubidea dela eskubide erlijiosoa >>\nHonez gain, aniztasun politikek eta etorkinei zuzendutako politikek beste foku bat dute: udalaren fokua. Izan ere, udaletan bizi dira etorkinak, eta maila lokalean beraien integrazioa sustatzeko ekintzak ere egin behar dira. Hau da behintzat Aitor Oyarzabalek uste duena; Oyarzabal Pasaiako Migrazio eta Aniztasuneko teknikaria da, eta bere saila arduratzen da bertako politikak abian jartzeaz. Sailak hainbat proiektu eta ekimen ditu martxan, eta nahiz eta proiektu ugari propioak izan, Udalak Eusko Jaurlaritzako Immigrazio Zuzendaritzarekin akordioak ditu, eta horrekin batera erabakitako eta onartutako politikak jartzen ditu martxan.\nHarrera On egitasmoa, Harrera protokoloa, Aholkularitza juridiko administratiboa, Jatorri askotariko emakumeen taldea, Jatorri askotariko emakumeak elkar ezagutzeko gunea, Euskara ikasi! Aisa programa, ZAS (Zurrumurruen Aurkako Sarea) eta Emakume ijitoen taldea dira esanguratsuenak, baina gehiago ere baditu martxan.\nUdalaren programa espezifikoez gain, Oyarzabalek azpimarratzen du hainbat erakunde espezifikok presentzia dutela Pasaian, esaterako: SOS Arrazakeria, Gurutze Gorria, Sorburu edo Farapi kolektiboak. Hauek guztiek kolektibo espezifikoekin egiten dute lan, eta bakoitzaren behar eta nahien araberako proiektuak eramaten dituzte aurrera. Adibidez, AEK eta Elhuyar erakundeek euskararen irakaskuntzan eta hizkuntzaren erabilerarekin erlazionatutako auzietan laguntzean jartzen dute fokua, etorkinei edo gutxiengo etnikoei hizkuntza eskuratzeko eta modu egokian erabiltzen laguntzeko helburuarekin.\nEskaneatu QR kode hau “Harrera On” programari buruz gehiago jakiteko.\nPASAIAKO DATU DEMOGRAFIKOAK:\nBiztanleria orotara: 16.335 (7.800 giz. / 8.535 emak.)\nBertako biztanleria: 15.029 (8.451 giz. / 9.280 emak.)\nAtzerritar biztanleria: 1.306 (688 giz. / 684 emak.)\nEuropar Batasunekoak: 479 (262 giz. / 216 emak.)\nEB kanpoko biztanleak: 827 (389 giz. / 438 emak\nUgari da, oraindik, identitate aniztasuna sustatzearren egin behar den lana. Dena den, itxaropen pizgarri dira egun auzi honen alde lanean ari diren horiek. Vendetta taldearen kantu batek dioen bezala:\n“Bide luzea dugun arren, goazen elkarrekin”\nEsta entrada se publicó en Erreportajeak 2018-2019 y está etiquetada con Anizlan, Asimilazionismoa, Dibertsitatea, Errefuxiatuak, euskal herria, gipuzkoa, Gurutze Gorria, Inmigrazioa, Multikulturalismoa en 15 enero, 2019 por Mikel Amundarain.\nHarrera familien kasuan aurkakoa gertatzen da. Urrunetik begiratuta beldurrak, frustrazio jarraiak eta nahasmena dira ikusten direnak; gerturatzean aldiz, gogobetetzea eta norberaren alderdi onenaren zabalkundea dira nagusi.\nLucia Sainzek seme-alaba biologiko bana izateaz gain, harrera familian izandako seme bat ere badu. Hogei urtez harrera ama izan den urnietarrak, argi du haurraren garapen prozesua bermatzeko tresna baliagarria direla harrera familiak. Bere kasuan prozesuak emaitza ezin hobea izan zuen, harreran edukitako haurra adoptatu egin baitzuten. Egun 358 adingabe daude Gipuzkoan harrera familietan eta 421 dira harrera zentroetan esperoan daudenak, euren aukera noiz helduko ote den zain.\nLabur aipatuta, abiapuntutzat harrera familiak zer diren aipatzea ezinbestekoa da: babesgabetasun egoeran dagoen haurra denbora baterako familia batean integratzean datza. Familia horrek baldintza batzuk bete beharko ditu eta esan bezala, harreraren irupena mugatua izango da.\nBabesgabetasun egoera bizi duten haurrei irtenbidea emateko sistemetako bat da harrera familia. Haurrak ingurune familiar baten beharra duenean erabiltzen da bide hori. Adingabeak harrera familian izan behar duen guztizko parte-hartzea da ezaugarri bereizgarria. Era berean, familiak haurraren beharrei erreparatu behar die, hura familiako kide bezala heziz betiere.\nDatuei erreparatuz, 2017.urtean Gipuzkoan 1.121 haur eta nerabe babesgaturen jakinarazpenak egon ziren. Urte bereko abenduko hilabetean 348 neska mutiko zeuden harrera familia baten babespean. Zehazki, babesgabetasun egoeran zeuden adingabe guztien %31a.\nHarrera familien zabalkundea Gipuzkoan esanguratsua den arren, familia harreren programak gorabehera handiak izan ohi dituzte arrazoi ezberdinak direla medio. Besteak beste, 2018ko urtarrilaren lehenean artatuak zeuden 348 adingabe horietatik 100 alta eta 99 baja eman ziren. Alten arrazoi nagusiak honako hauek izan ziren: adingabeen %53a haur egokituak izan ziren, %46ak larrialdietarako harrera familia rola hartu zuten eta %1aren kasuan, ordea, behin behineko zaintzan hartuak zeuden.\n2017ko datuak Gipuzkoa Mailan eta Gorabehera Handiak – Iturria: Gipuzkoako Gizarte Politikako Departamentua\nHarrera Familien prozesuan zuzenean parte hartzen duen administrazioa Gipuzkoako Foru Aldundia da, nahiz eta, ezinbestean, beste erakunde eta sektore publikoekin etengabeko elkarlana duen; Eusko Jaurlaritza eta udalekin, esaterako. Gizarte Politikako Departamentua da, zehazki, Harrera Familien kudeaketaz antolatzen dena, “Haurren babeseko eta gizarteratzeko zuzendaritza nagusia” azpidepartamendua, hobeki esanda. Haurren eta nerabeen babeseko zerbitzua, departamendu horren eskaintzek jasotzen duten diru laguntza kontuan izanda, hirugarren postuan dago: 45 milioi euro bideratu dira (2017ko datuak).\nGipuzkoako Foru Aldundiko babesgabetasuneko departamentuan, SAPI (Servicio de Acceso de Protección Infantil) dago. Babesgabetasun egoera antzematen denean, zerbitzu honek hartze du parte. Gainera, SAR (Servicio de Acceso Residencial) eta SAFA (Servicio de Acogimiento Familiar y Adopción) ere badaude. Harrera familien kasuan Lauka da, hain zuzen ere, zerbitzu horri laguntza ematen dion elkartea. Bere aldetik, Laukarekin batera Eudes Fundazioa dago eta honek harrera bereziak tramitatzen ditu. Halere, bien arteko ezberdintasuna da Lauka bolondresa dela eta diru laguntzekin finantzatzen duela bere lana.\nAdministrazioez gain, aurrez esan bezala, badira erakunde eta enpresak ere; Harrera Familiei dagokienez bi dira aipagarriak: Lauka eta Beroa.\nLaukak prozesu guztian zehar laguntza eskaintzen die familiei. Informazioa zabaltzean, familia aukeraketaz, laguntza teknikoaz, ikuskatzaileez eta desloturaz arduratzen da. Azken horri dagokionez, Harrera Familietan dauden gazte batzuek, hemezortzi eta hogei eta bi urte artean dituztenean erabaki garrantzitsua hartu behar dute: harrera familian bertan geratzea, adopzio moduko batean bilakatuz edo joatea -independizazio bidetik edo beren familietara berriz ere-. Etorkizunari begira gazteari laguntza emateko teknikari bereziak egoten dira.\nBeroa, berriz, Gipuzkoako Harrera Familien Elkartea da, familia bazkidez osatua. Aldez aurretik esan beharra dago, Laukaren laguntza izatea harrera familien esku geratzen dela; hau da, bolondresa da. Laguntza, konpainia eta babesa eskaintzea dute helburu. Hiru planotan nagusitzen dira: batetik, adingabe diren haur eta nerabeen eskubideen defentsa sutsua egiten dute; bestetik, harrera familia izango diren familiei laguntza eskaini eta haien eskubideak bermatzen dituzte; eta azkenik, harrera familia figuraren zabalkundea sustatzen dute.\nProzesuko lau pausoak – Iturria: Ander Suescun\nZein da babesgabetasun egoeran dagoen ume bat harrera familiara bideratzeko jarraitzen den prozesua?\nLehenengo, babesgabetasun egoera bat antzematen denean, umea edo gaztea adin txikikoa bada, egoerari irtenbidea bilatzen saiatuko da. Hain juxtu, harrera familia, babesgabetasun egoerari aurre egiteko konponbideetako bat da.\nIbilbidea lau pausotan laburtzen da. Hasteko, prestakuntza behar da. Prestaketa horrek familiak gehiago hezten ditu hurrengo pausoei begira. Gipuzkoako kasuan, Donostian antolatzen dira lau orduko prestakuntza eskolak hilean behin. Edozein pertsona joan daiteke klase horietara, hori bai, joateko lehenik telefonoz edo emailez kontaktua egin behar da.\nBigarrenik, eskaera ofiziala egiteko momentua iristen da. Momentu honetan era guztiko dokumentazioa aurkeztu behar da. Nahitaezkoa da egoera honetan, familiako kide guztiak erabakiarekin ados egotea, harreraren eta adopzioaren arteko diferentzia garbi edukitzea, malgutasunetara moldatzeko prest egotea, eta profesionalen aholkuak jasotzeko prest egotea.\nHirugarrenik, elkarrizketen garaia ailegatzen da. Lehenengo elkarrizketa mota pertsonala da, non familia bakoitzaren ezaugarriak aztertzeko erabiltzen dira. Bigarrengo elkarrizketa motak, psikoteknikoak izango dira. Proba honen bitartez, elkarrizketatzaileek eskatzailearen familiako kideen egoera sakonago ezagutu dezakete. Elkarrizketekin amaitzeko, etxean egingo da beste elkarrizketa bat etorriko den umea nolako ingurunean egongo den jakiteko.\nAmaitzeko, beharrezkoa da txosten bat egitea elkarrizketa guztiak bukatu ondoren. Txosten horrek berretsiko du familia eskatzaileak behar diren baldintzak betetzen dituen ala ez harrera familia bilakatu dadin.\nHarrera familia motak\nHainbat harrera familia mota bereizi daitezke eta haur bakoitzaren egoeraren eta behar berezien arabera aukeratu beharko da berarentzat egokiena dena. Adibidez, adingabeek harrera familiarekin duten harremanaren arabera familia zabala eta familiaz kanpoko harrera bereizten dira. Lehenengoan adingabearen senitartekoek egiten dute harrera; bigarrenean, aldiz, haurrarekin lotura zuzenik ez duen familia batek egiten du. Horiez gain, Harrera espezializatua eta Harrera espezializatu profesionalizatua daude. Horien arteko aldea da, profesionalizatuak diren kasuetan administrazioak familia bat kontratatzen du behar bereziak dituzten adin gabeen harrera egiteko.\nASEAFen arabera jomugaren, iraupenaren eta esku-hartze motaren arabera, lau harrera familia mota daude:\nLarrialdi harrera: 6 urte baino gutxiago dituzten adingabeen erakundetzea ekiditeko, horien berehalako arreta eskaintzen du familia harrera motak honek. Normalean 6 hilabetez azpiko iraupena izaten du. Bitarte horretan, kasu bakoitzean aplikatuko den babes neurri familiarra zein izango den edota adingabea bere jatorrizko familiara itzuliko den edo ez zehaztuko da.\nDenboraldi baterako harrera: Adingabea jatorrizko familiara bueltatuko dela aurre ikusten denean erabiltzen da.\nHarrera iraunkorra: Adingabea jatorrizko familiarengana bueltatzea ezinezkotzat edota ez gomendagarritzat denean erabiltzen da.\nAdopzio aurreko harrera: Adingabekoaren adopzioa eman aurretik egiten den harrera mota da.\nHarrera Familia Motak – Iturria: Respuestas.tips\n“Maitasunik gabe ezin da eta maitasunarekin bakarrik ez da nahikoa” Edurne Gonzalez (Deusto)\nKanpainen bitartez zabaltzen den mezu maitekorra ez da errealista. Hartzaileari informazioa aurreratu behar zaio. Emozioa bilatuz, noski, baina ez horrekin bakarrik. Bilbo sehaskaz bete zuteneko kanpaina ontzat ematen du Maite Pagolak (Beroa): emozionala, hunkigarria eta inpaktua sortzen duena. Ez du erabat islatzen errealitatea, baina harrera familien inguruan errealitate ugari daude eta batzuk biltzen ditu.\n“Gero kentzen badizute, zergatik hartuko duzu haurra? Zertarako sartu sasiarte horretan?”\nEz al dira egunero seme-alaba biologikoak etxetik joaten? Hori gertatzean kontaktua galdu dela suposatzen al da? Ez. Ba, berdin gertatzen da harreran dauden ume eta gazteekin. Baliteke beren guraso biologikoengana itzultzea egoerari aurre egin dielako, edo independizatzea jada adina dutelako. Momentu horretan, ez da inolaz harremana eteten; gainera, prozesu bat da, ez egun batetik besterako zerbait.\nHarrera familien ipuinean harrera familia da heroia eta biologikoa, munstroa.\nHarrera familiak haurraren haurraren garapen biologiko eta psikologikoan egiten duen jardun paregabea ukaezina da. Haurra hezten dute familia giro partikular batean. Lucia Sainzek (harrera ama) denetik ikusi duela dio, drogodependentziagatik haurra utzi beharra izatetik abandonu kasuetara. Hala ere, kasuak kasu, ezin da familia inertziaz gurutzatu; bakoitzaren errealitatea mundu bat da.\nHaurren babesgabetasuna ez al da gizarte arazo bat?\nArazoa ez da informazio zabaltze falta soilik, informazio horren bila joan eta argitasun falta topatzea baizik. Bibliografia aldetik, psikologiaren arlotik besterik ez da landu gaia. Eta soziologia eta gizate lanaren analisiak? Gizarte langilearen figura lan administratiboetara bideratuta dago egun. Akatsa. Harrera familien sisteman, “traumak” identifikatu eta konpontzeaz gain, erlazioak birsortu eta formakuntza eman behar da.\nJonatan Martin Sainzen hitzak\n“Nire familiari eta bereziki nire gurasoei, asko diet eskertzeko.”\nHator, hator, mutil etxera… Eguberriak familiarekin egoteko denboraldia direla ainguratzat hartuta itzuli da Jonatan bere etxera. Gustuko du maite dituenekin urteko bizipenak sutondoan konpartitzea, baina aldi berean gogora ekartzen ditu ahanzturan gera ezin diren bizitzako puntu suspentsiboak.\nMutilaren lehen oroitzapena urte eskas zituen unekoak dira. Gogoan du besarkada bat jaso zuen lehen aldia. Besarkada bero, xamur eta babesgarria. Luciarengandik jaso zuen laztan epela, ordura arte ez zuen horrelakorik sentitu. Antza denez, Luciak eta Alfonsok Jonatan zegoen harrera zentrora eginiko bisitaldi batean gertatu zen. “Maitasuna lehen begiratuan” gisa definitzen du Luciak momentua eta ordutik aurrera elkarrekin maitemindu ziren.\nGogoan du, halaber, harrera familiarekin ospatutako lehen urtebetetze festa. Emozioz beteriko momentu gisa ekartzen du gogora Jonatanek 2 urte egin zituen eguna. Gurasoak, anai-arrebak eta lagunak kolore biziz eta apaingarri distiratsuz jositako festa antolatu zuten harentzat. “Maitatua eta garrantzitsua sentitu nintzen”, kontatzen du irribarre lotsatiaz.\nKoskortu arteko oroitzapenen artean negartia, bihurria eta amazuloa zela dio. Harrera gurasoekin izandako liskar gehienak bere familia biologikoa ezagutzeko premiaz bultzatuta izan ziren, zoritxarrez Jonatanek ezin izan ditu inoiz ezagutu eta arantza horrek bere barruan bizirik dirau.\n14 hilabete zituela iritsi zen Jonatan Urnietako harrera familiaren besoetara. Horren haur txikia izanik ere, bazituen jada maitasun gabezi nabarmenak, musuei eta laztanei ukoak esaterako; hala eta guztiz ere, segidan egokitu zen familia berrira. 11 urte zituela adoptatu zuten Alfonso eta Luciak mutila, prozesu konplikatu izan zela azpimarratzen dute gurasoek.\nUrnietako familiak hazia eta hezia. Egun den gazte sentibera, independente eta zentzuduna haiei esker sortua dela kontatzen du. Egunotan, Jonatan Jakan bizi da bere kontura altuera handiko eraikuntzetako leihoak garbitzen. Dena dela, onartzen du oporraldietan familiaren etxera itzultzea eta haien maitasuna sentitzea ederra dela. Esanak esan, etxean baino hobeto inon ez!\nJonatan Martin harrera haurra – Iturria: Jonatan Martin\nHarrera familien errealitatea ez da ipuin aurrerakoi batekin ezkontzen, ezta istorio tradizional batengatik banatzen. Errealitate anitza da, kolore anitzekoa. Ez dago gaizkia eta ongia banatzen duen lerrorik. Ez gaizkilerik eta salbatzailerik. Baina, ez dugu errealitatea den bezala ulertzen, alderantziz ulertzen dugu, alderantziz ulertu nahi dugulako, seguru asko.\nAgian, errealitateak berak eman ezin dezakeena sinesten dugu, eta sinesmen horretatik errealitate handi eta eder bat eraikitzen dugu guretzako, ametsa balitz bezala. Egia absoluturik konkretatu ezin den honetan bada hipotesi frogatu bat: gure inguruan haurtzaro arrunt batez gozatzen ari ez diren haur eta nerabeak daude. Ume hauek gabezia asko dituzte, baina guztien artean nagusi bat nabarmentzen da: familia baten beharra. Horregatik, begiak itxi eta amestu beharrean komenigarriagoa da irekita mantentzea, ametsa errealitate bihur daitekeen arren, errealitatea ez delako amets.\nEta ametsez ari garela, amaitzeko, hona hemen Amets Arzallusek egindako bertsoa Harrera Familiei buruz 2017ko Bertsolaritza Txapelketan.\nQR Amets Arzallusen Bertsoa Harrera Familiak – Iturria: Internet\nEsta entrada se publicó en Erreportajeak, Erreportajeak 2018-2019 y está etiquetada con beroa, deusto, gipuzkoa, gurasoak, harrera familiak, haurrak, jonatan martin, retos y dilemas en 15 enero, 2019 por Ander Suescun.\nEgun, okupazioa ematen den auzoetan, kexa asko izan ohi dira, ospatzen diren kontzertuek eta festek sortzen duten soinuarengatik eta baita okupazioak bizilagunengan eragiten duen segurtasun ezarengatik. Ohikoa da hedabideetan auzotarren eskutik emandako okupazioaren kontrako argudioak entzun eta irakurtzea, haiek aditzera ematen dutenez, auzo horien degradazioa sustatzen baitute kasu askotan. El Independiente egunkari digitalak jaso duen moduan, okupazio gatazkatsuek (okupazioaren %10 eta % 25 bitartekoak) auzotarrengan ere badute eragina. Jatorriz bertan bizi izan diren auzotar asko, etxebizitzak saldu egiten dituzte, legez kanpoko tratuen ugalketek edo auzoetan ematen diren delituen gorakadek sortutako egonkortasun ezaren ondorioz.\nEtxebizitzak alokatzen dituzten pertsonek ere haien pisuak okupatzearen beldur dira, gerora okupa horiek kaleratzeko prozesu administratiboa urteetan luzatu daitekeelako. Gainera, alokairuzko etxebizitzetan ematen den okupazioan, jabeek etxebizitzarengatik ordaindu beharreko hipoteka eta gastuak ordaindu behar izaten dituzte, baita abokatuen, auzitegien eta sarraila berrien ezarpenak dakarren kostua ere. Horrez gain, pisua alokatu gabe pasatako denboran galdutako etekina ere kontuan hartu behar izaten dute jabeek. Horrenbestez, eta beldur horrek bultzatuta, baliabide ezberdinak erabiltzen dituzte haien etxea okupatua ez izateko, maizterrei baldintza zurrunak jarriz eta sarraila eta alarmadun sistema berriak ezarriz.\nSare sozialetan ere ondorengo adibideetan ikus daitekeen bezala, okupazioaren aurkako kritikak ere ageri dira:\nHorren kaltegarria al da Okupazioa?\nMugimendu okupa. Orokortzearen akatsa\n1960. urtean mugimendu sozial berrien gorakada eman zen eta hamarkada horretan eta hurrengoan mugimendu berri bat sortzeko baldintzak eman ziren. Izan ere, Europan hiriak etengabe handitzen hasi ziren eta urbanizazioak eraikitzearen prozesu azkarrek lurren eskasia sortu zuten. Ondorioz, lur horien prezioak gora egin zuten. Bestetik, Europa krisia batean murgildu zen. Honek guztiak mugimendua sortzea ekarri zuen. Ingalaterran hasi zen eta pixkanaka Europa osora zabaldu zen eta gaur egun oraindik pil-pilian dagoen mugimendua da. Gainera egoera ezberdinak kontuan hartzen badira lau okupazio mota bereiz daitezke:\nOhituragatik okupatzen dutenak; Etniak: ijituak\nHelburu politikoetarako okupatzea\nEtxebizitza duin baten aldarrikatzeko okupatzea\nBaliabide urriengatik okupatzea\nOkupazio ezberdinak daudela ikusita,mota horien artean bereizketa bat egin behar da, gaztelaniaz, Ocupación eta Okupación bereizten den bezala. Sarri bi kontzeptuak era berean erabiltzen dira Euskaltzaindiaren hiztegian esate baterako “okupatu” aditza honela definitzen da: “Hutsik edo erabili gabe dagoen eraikin bat, bertan bizitzeko edo zerbait egiteko, baimenik gabe hartu”, Hau da, ez da bereizketarik egiten okupazioen artean.\nOrokorrean ez da desberdintzapenik egiten, orokortzera jotzen da eta hor dago nahasketa. Alde batetik, etxebizitza pribatu bat okupatu eta bertan bizitzeko soilik erabiltzen duten pertsonen kasua dago. Honen adibide dira ondorengo bideoan ageri diren pertsonen kasua.\nBestetik, hutsik dagoen etxe edo erakin bat okupatu eta ekintza sozialak egiteko erabiltzen duen pertsona edo taldearen kasua bereizten da. Mugiendu Okupak (k), besteak beste, eraikinak eraldatu eta autogestionatutako guneak sortzen ditu auzoetan jarduerak eskaini eta “krisi sistematiko” bati aurre egiteko. Talde nazien edo neonazien aurkako jarrera ere erakusten dute. Gainera, herrietako, eskualdeetako eta Gobernu Zentraleko autoritateen kontra ere egiten dute, enpresa handien interes ekonomikoen ordezkariak direlako eta herritarren ongizatea kontuan hartzen ez dutelako.\nEspainia mailan berriz, etxebizitza eta eraikin okupatuen ehunekoak gorakada handia pairatu du azken urteetan 2008ko krisialdiaren ondorioz. 2017. urtean soilik, delituen erregistroak gora egin zuen %5 batean, 10.619 delitu bildu baitziren. Kasu gehienetan, udararako erabili ohi dituzten familien etxeak okupatzen dituzte. Gorakada honen beste arrazoi bat, bankuen esku-hartzea izan da.\nEspainiako Barne Arazoetako Ministerioaren datuak kontuan harturik, Espainian 25.208.623 etxebizitza daude eta horietatik 55.049 okupaturik daude. Zehazki azken urte honetan, %5,8 igo da tasa, hau da, 10.619 okupazio gehiago 2016. urtean baino.\nEuskadiko datuei erreparatzen badiegu, 2009. urtean 44.778 etxebizitza zeuden jaberik gabe, 2011. urtean 58.771, 2013. urtean 60.024, eta azkenik 2017. urtean, 69.231 etxebizitza aterarazi zituzten, zehazki 2015. urtean baino 10.453 etxebizitza gehiago.\nAraba gorabehera handienak izan dituen herrialdea izan da hutsik dauden etxebizitzei erreparatuta. 2011. urtean 8.477 etxebizitza hutsik, 2013. urtean gorakada bat egon zen, jaberik gabeko 10.940 etxebizitza zeudelarik. Azken bi urteetan ordea, beherakada txiki bat egon da Araban, 2015. urtean 10.926 eta 2017. urtean 10.691 etxebizitza zeuden husturik.\nGipuzkoan aldiz, hutsik dauden etxebizitzak ugaritu egin dira, 2009 tik 2017. urtera arte. 2009. urtean, 16.663 etxebizitza zeuden, 2011. urtean gorakada handia izan zuten eta 24.859 eraikin hustu ziren. Bi urte beranduago etxebizitza hauen kopurua jaitsi egin zen, 22.922ra. Azkenik, grafikoan ikusten den moduan, 2017. urtean, 3.824 etxebizitza gehiago daude 2015. urtean baino, zehazki, 2015. urtean, 20.562 eta 2017. urtean 24.426.\nAzkenik, Bizkaian aldaketa gutxien izan duen lurralde historikoa izan arren, gorakada bat izan du. 2009 urtean, hutsik zeuden etxebizitzak beste probintzietan baino altuagoak ziren, zehazki 21.363 etxebizitza. Gainerako urteetan tasak goraka egin zuen, bereziki 2015. urtetik 2017. urteetako etxebizitza kopurua nabarmenduz. Bi urte gorakada handia izan du, 27.206tik (2015), 34.114 (2017), hau da, 6.908 etxebizitzetako aldea. Datu hauei erreparatuz ikusi daiteke, Euskal Herrian hutsik dauden etxebizitzak gorakada handia izan dutela azken urteetan. Ikerketa honen arabera, %3,5 etxebizitza abandonaturik daude, eta horietatik %47,4 okupatuta (Euskadi.eus, 2017).\nGazteek ekintza ezberdinak aurrera eramateko helburuarekin autogestioan oinarrituta okupatutako etxeak dira. Eraikin zahar eta abandonatuak erabili ohi dira. 80. hamarkadan hasitako gaztetxeen mugimenduak eta aurrera eraman dituzten proiektuek garrantzia handia izan dute euskal gaztediarengan. Gaur egun Euskal Herrian zehar gaztetxeak ugariak dira. Ondorengo mapa honetan Euskal Herriko gaztetxe, gazte lokala edota okupazio mugimendurako gune interesgarriak eta autogestionatuak ageri dira; 166 dira guztira.\n«Ezinezkoa da gutxi batzuen interesak, hiritar askoren miseriaren gainetik ezartzea»\nBere anonimatua mantentzea eskatu duen elkarrizketatua parte zaharreko Kijera gaztetxeko kidea da. Hamabi urterekin hasi zen okupazioaren mugimenduan murgiltzen eta bere lehenengo okupazioetako bat Añorgako Firestone eraikina izan zen.\nNola definituko zenuke mugimendu okupa?\nMugimendu Okupa gune autogestionatuak sortzeko eta sistema kapitalistari kontra egiteko tresna bat da. Gaur egun gero eta gehiago mugitzen da. Jendeak alternatibak bilatzen ditu etxe bat alokatzeko dirurik ez duenean edo bere soldata nahikoa ez denean alokairu edo hipoteka bati aurre egin ahal izateko.\nNoiz izan zenuen mugimendu honen berri lehen aldiz?\nHamabi urterekin auzoko gazte-asanbladan hasi nintzen, interesgarria iruditu zitzaidalako eta alternatiba ona iruditzen zitzaidalako.\nZer da Kijera?\nKijera, Kanpandegi 2 kalean dago, alde zahar barrenean, eta bere garaian Club Kaialde zen. Gero, udaletxeak Eusko Jaurlaritzarekin hartu emanean, eraikin hau Orixe ikastola bertan ezartzeko baliatu zuen. Orain dela hamabi urte inguru hutsik geratu zen umeentzako eraikina ez delako erosoa.\nZergatik jarri diozue Kijera izena?\nKijera Antiguako gazte bat zen. Hemeretzi urte zituela, Bulebarrean errefuxiatuen aldeko manifestazio batean, poliziak tiro bat eman zion, eta bera laguntzen saiatzen zen edonor, pilotakadaz erasotzen zuten. Bere lagunek kotxe batean sartzea eta anbulantziara eramatea lortu zuten. Iritsi ondoren, Iñaki hil zen, ospitalean bertan.\nNoiztik zara Kijerako kidea?\nSortzen den momentu bertatik. Parte hartzen dut okupazioan beran, lehenagotik parte hartu dudan bezala; alde zaharreko gazte asanbladak aurrera eraman dituen okupazioetan bezala, eta beno, ni behintzat Kijerako kide sentitzen naiz sortzen den momentu bertatik.\nZein da bertakoen perfila?\nDenborarekin perfila aldatu egin da. Egia da gaztetxeko asanbladan batez ere ikasle eta langile gazteak daudela, baina, helduek eta gurasoek ere beraien lekua aurkitu dute beraien behar bat asetu nahian. Auzoan behar bat ikusi zuten, haur gune bat sortu nahi zuten eta udaletxearen aldetik ez dute jaso, beraz, guk, gazte asanbladaren partetik haur gunea sortu genien. Gune hori orain beraiek kudeatzen dute eta beraien plangintza sortzen dute, gainera auzoko familia guztientzat da.\nHorrez gain, zer egiten edo eskaintzen duzue?\nDenetarik egiten dugu eta geroz eta gehiago. Haur guneaz gain gazteentzako aisialdi gela eta frontoia ere baditugu. Tailer asko egiten ditugu. Adibidez, zirku tailerra eta eskuz egindako xaboiak egiten ikasteko tailerra. Hitzaldiak ere izaten ditugu. Edozein pertsona edo kolektibori ekintza ezberdinak egiteko aukera eskaintzen diogu.\n“Edozein pertsona edo kolektibori ekintza ezberdinak egiteko aukera eskaintzen diogu”\nNolakoa da gainontzeko gaztetxeekin daukazuen erlazioa?\nKoordinazio maila bat dago gaztetxe batek beste bati bere egitaraua ez zapaltzeko. Egunerokotasunean beste gaztetxeekin harremana dugu, bilera bitartez koordinatzen gara Euskal Herriko beste gaztetxeekin. Gainera, azken hilabeteetan beste gaztetxeetara gonbidatu digute, Gipuzkoan batez ere, gure esperientzia kontatzeko: Oreretan, Lezon eta Lazkaon, esate baterako.\nHasieran aipatu duzun mugimendu okupak duen helburu hori Kijera gaztetxean lortzen dela esango zenuke?\nLortzeko nahia dagoela eta erronka hori aurrera daramagula esango nuke. Helburua lortzeko prozesua oso luzea da eta gu oraindik martxa hartzen ari gara. Espero dugu baietz, lortuko dugula, baina luzera begirako erronka bat da, prozesu zaila duena.\nUdalarekin hitz egiten saiatu zarete?\nBai, gu egoera hau modu onean eramaten saiatu ginen eta udaletxeari elkarrizketa bat izateko eskaintza proposatu genion, baina ez genuen erantzunik jaso. Udaletxeak auzoko elkarteko ordezkariekin bilera bat izan zuen eta hauei plazaratu zien, gurekin ez zutela elkarrizketa bat izan nahi, eraikina okupatzeko modua bortitza eta ‘biolentoa’ izan zelako. Auzoan presentzia poliziala handitu da.\n“Modu onean eramaten saiatu ginen eta udaletxeari elkarrizketa bat izateko eskaintza proposatu genion, baina ez genuen erantzunik jaso”\nUdaletxearekin akordio batera iristeko esperantza duzue?\nEmandako erantzuna eta guri buruz duten iritzia aintzat harturik, ez dut uste akordio batera iritsiko garenik. Azken finean, udaletxeak abokatua eta langile juridikoak martxan jartzen hari dira arazo honi nolabaiteko konponbide judiziala emateko.\nNola definituko zenuke gaur egun udalarekin duzuen erlazioa?\nEzin dut definitu existitzen ez den zerbait. Auzo elkartearen bitartez, gutxiengo informazioa iritsi zaigu, baina ez dugu erlazioa mantentzen.\nZergatik uste duzu udalak ez duela akordiorik egiteko aukera ematen?\nNik uste horrelako proiektu bat, udalaren interesen aurka dagoelako. Udalak pisu turistikoak edo hotelak eraikitzea du helburu. Beraz, horrelako eraikin bat oso “mamitsua” da beraien proiektua aurrera eramateko.\nEta konpartitzen ez baduzu ere, ikuspegi hori ulertzen duzu?\nEgia esan ez. Ezinezkoa da gutxi batzuen interesak, hiritar askoren miseriaren gainetik ezartzea.\nNolakoa da alde zaharreko bizilagunekin erlazioa?\nOrokorrean erlazioa nahiko ona da. Egia da, eraikina okupatu zenean erreakzio desberdinak egon zirela. Batzuk harrera oso ona egin ziguten, ekintza hau begi honez ikusten zutelako. Bestetik, gainerako bizilagunak beldur handia zuten, gaztetxetan zarata handiegia ateratzeko ohitura baitago. Batez ere, horrelako guneak kontzertuetara bideratuta daudelako. Kijeran ez dugu inolako intentziorik horrelako ekintzak burutzeko. Beraz, denborarekin auzotar hauen aurreiritziak aldatzea lortu dugu.\nEtorkizunari begira, zein helburu duzue Kijeran?\nOraingoz helburuak finkatzeko daude. Egun, barne eztabaida batean gaude, partaide bakoitzak gune autogestionatuak eta mugimendu okupa era batean ikusten dugulako. Beraz, norberaren iritzia adierazi eta adostasun edo elkar puntu bat bilatzea dugu helburu, ondoren proiektu komun bat aurrera eramateko asmoz.\nKijera gaztetxean barrena\nAlde zaharreko gaztetxearen egoera hasieratik izan da gorabeherakoa, baina azken asteetan eman diren gertakariek alarma jo dute kanpandegi kaleko eraikinean. Abenduaren 26an udaltzaingoa gaztetxera gerturatu zen utzaraztearen prozesu administratiboa aurrera eramango zutela adierazteko eta premiazko prozesua aktibatu zutela jakitera emateko. Horrenbestez, gaztetxeko kideek 5 eguneko epea baino ez dute izan helegiteak aurkezteko.\nEpe hura amaitu zenetik irtenarazte arriskuan egon dira eta haien egoera salatu dute aurrera eramandako hainbat jarduerekin. Hilaren 2an prentsaurreko bat egin zen udalaren parean, irtenaraztearen nondik norakoak azaltzeko. Bertan, “erresistentzia” haien aukera bakarra zela adierazi zuten eta “prozesua hau martxan jartzeak ez duela inongo zentzurik, hamabi urte eraikina hutsik egon ostean, egun ere ez baitago inongo proiektu sendorik”. Horrez gain, udalak daraman politika kritikatu zuten “auzoarentzat duten eskaintza bakarra turismoa eta ostalaritza” direla esanez. Bestalde, bizilagun asko “auzotik kanporatu” dituztela aurpegiratu diote Goiaren udalari, eta aurrera eramandako udal politikek ondorioztatu duten prezioen gorakadek “auzoaren zahartzea” eragin dutela.\nOndorengo hau adierazi dute: “haserre gaude, ez gaituztelako bakean uzten eta gainera, boikoteatu egiten gaituztelako eta ez digutelako gure lana ongi egiten uzten. Beraz, argi dugu: gu ez goaz hemendik, gaztetxea auzoarena da eta auzoak gaztetxe bat behar du. Bota nahi gaituzte baina defendatu egingo gara, hau da gure bizitza eta honek bizirik jarraitu behar du eta bizirik jarraituko du!”\nGaztetxeko asanbladak aditzera eman duenez, egun urrun daude udalarekin adostasun batera iristeko eta erresistentzia mantenduko dutela azpimarratu nahi izan dute, “ez dugu uste Donostiako udaletxeak gure alegazioei erantzuna emango dienik, auzoa sistematikoki turismo guneei saltzen dien udaletxe batek, etxebizitza alternatibak utzarazten dituen udaletxe batek, hitz egiteari beldur dion udaletxe batek, ez digu inolako bermerik ematen. Horregatik aukera bakarra gelditzen zaigu, erresistentzia.”\nGaztetxeko kideek, auzokideen elkartasun eta babesa jaso zuten pasa den 4an alde zaharreko kaleetan barrena egindako manifestazioan. Bestalde, Porrotx eta Marimotots pailazoek ere, gaztetxeko haurgunearen aldeko mezu bat zabaldu dute eta haien laguntasuna helarazi diete, auzoko gurasoek aditzera eman dutenez, txoko hura alde zaharreko txikien aisialdirako bazter garrantzitsuenetako bat bihurtu baita.\nAsanbladak, gaztetxearen egoera zabaldu du sare sozial eta hedabide ezberdinetatik eta “euskal herri osoari” egin dio ateak ireki dizkiote euren proiektuan parte har dezaten, hala nola, edozein pertsona edo erakunderen laguntza onartua izango dela adieraziz. Horrez gainera, erresistentzia kutxa ezarri dutela eman dute aditzera, haien beharrak asetzeko laguntza ekonomiakoa ongi etorria dela jakinaraziz. Bestalde, eta Hamaika telebistak jaso duenez, txanda ezberdinak prestatzen egon dira, gaztetxean edozein unetan sartu daitezkeelako: “gauetan txanda ezberdinak egiten egon gera bigilantzia turnoak egiteko”.\nBestalde, Maravillas arrisku egoeran dagoelarik, iruñako gaztetxeko kideen elkartasuna ere izan dutela aipatu dute, “asko lagundu ziguten, bai montaje aldetik eta baita elkartasun aldetik” eta horregatik besarkada handi bat, indarrak eta elkartasun hitzak bidali nahi izan dizkiete iruñarrei. Era berean, haien erresistentzian ere parte hartuko dutela onartu dute, talde handi bat bidali baitute iruñako alde zaharrera.\nBeraz, horren kaltegarria al da okupazioa?\nOkupazio mugimenduak gizartearen sistematik haratago doan proposamen bat eskaintzen du. Izan ere, erabili gabe daude etxebizitza ahaztuak eraberritu eta ekintza sozialak burutzea du helburu. Askotan, etxebizitza horietaz ez da inor gogoratzen okupak bertan sartu eta erabilpen bat ematen hasten diren arte.\nUrbanizazio prozesuak etxebizitza berriak eraikitzean datza eraikuntza enpresak kontratatuz iada badauden etxebizitzak eraberritu eta irtenbide bat eman aurretik. Horregatik, okupa mugimenduak hauek bereganatzen dituzte edozeinen eskuragarri jarriaz hainbat ekintza kultural. Mugimendu ireki eta inklusibo bat da, bizilagunak, gazteak, helduak, haurrak eta hurbiltzen den edozein hiritarrek egindako ekarpena edo eskaera kontutan hartzen duena.\nKapitalismotik haratago, ekonomia hutsean oinarritu beharrean, beste modu bateko tresnak erabiliz lortzen dute beraien proiektua aurrera eramatea. Eskulana, bolondres lana, laguntza… Beste era bateko sistema bultzatzen duen mugimendu soziala da, beraz. Irtenbide bat erabili gabe dauden etxebizitzei erabilpen ludiko bat emateko.\nMugimendu hau behar baten erantzun moduan sortu da baita ere. Izan ere, Gazteek beraien artean erlazionatu eta antzoki edo Kultur etxeetan aurkitzen ez dituzten ekintzak burutzeko beharra dute. Interesekoak dituzten gaiei buruzko hitzaldiak, tailerrak, kontzertuak, bertsolaritza, festak etab. ospatzeko aukera izaten da.\nUdaletxeek eskaintzen ez dituzten jarduetak eskaintzen dituzte esaterako, gaztetxeek. Gainera, badira gizarte mailan esklusio egoeran dauden pertsonak babesten dituzten Okupazio mugimenduak ere. Esaterako, Donostiako Antiguo auzoko gaztetxeak etorkin familia bati etxea eta bizi ahal izateko beharrezkoa eskaintzen die. Udalak irtenbiderik eman ezin izan dion familiari laguntzen diote.\nHaurrekiko ere behar bat nabaritzen da. Haurtxoko falta zenbait auzotan eta haurrek jolasteko espazio falta dago. Honi irtenbidea emanez, gaztetxeetan haurtxokoak osatzen dira gaztetxoentzako jarduera ludikoak eskaintzeko. Tailerrak, jolasak, ipuin kontalariak etab. Kontuan hartu behar da, hau guztia, bolondres moduan eskaintzen dela, inolako diru konturik ez dela medio. Okupazio mugimenduak beharbaten ondorioz sortzen dira eta hauei erantzuna emanez eskaintza kulturalak ematen dituzte edozeinen eskuragarri. Beste era batera, egingo ezin liratekeen jarduerak burutzeko aukera eskaintzen dute eraberritutako eraikinetan.\nEsta entrada se publicó en Erreportajeak 2018-2019 y está etiquetada con alternatiba, antikapitalismoa, autogestioa, bizikidetza, lankidetza, mugimendu okupa, okupazioa en 14 enero, 2019 por Nerea Yurrebaso.


Nafarroako Parlamentuak bere jarduerak murriztu ditu, koronabirusari aurre egiteko - Nafarroa - euskalerriairratia.eus\nHerriak salbatuko du herria\nNafarroako Parlamentuak bere jarduerak murriztu ditu, koronabirusari aurre egiteko\nEuskalerria Irratia 2020-03-12 11:13\nLan saioak eta batzorde parlamentarioen bisitak bertan behera utziko dituzte. Parlamentuan sar daitezkeenen zerrenda ere murriztu eginen dute.\nNafarroako Parlamentuko Mahaiak Kontingentzia Plan bat onartu du gaur, aho batez, koronabirusari aurre egiteko. Aplikatu beharreko neurri guztiak monitorizatzeaz, proposatzeaz zein ezartzeaz arduratuko den koordinazio-talde bat ere osatu du, Unai Hualde presidenteak prentsaurrekoan azaldu duenez, "osasun-agintarien jarraibideen arabera".\nEra berean, parlamentuko jarduera mugatzea erabaki dute. Astelehenetik aurrera, osoko bilkurak, agerraldiak eta Mahai eta Bozeramaileen Batzarra bakarrik egingo dituzte soilik. "Gainerako guztia, lan saioak, batzorde parlamentarioen bisitak eta gainerako lan arautuak bertan behera geratzen dira, agindu berria eman arte", azaldu du presidenteak.\nEsparru horretan, astelehenetik aurrera, Ganberaren egoitzarako sarbidea ere mugatzen da, eta, beraz, sartzeko baimena parlamentariek, ganberako langileek eta, betiere, haien presentzia inprimagarria bada, legebiltzar-taldeetako langileek, komunikabideetako langileek, ikus-entzunezko zerbitzuetako teknikariek, garbiketako langileek, mantentze-lanetako enpresek eta hornitzaileek baino ez dute izango.\nKoordinazio taldea gaur bertan bilduko da Osoko Bilkura amaitzean (bilerak aurrez aurrekoak edo telematikoak izan daitezke), eta honako hauek osatuko dute: Ganberako lehendakaria, Unai Hualde, Kabineteko burua, lehen lehendakariordea, Inma Jurio, legelari nagusia, Zerbitzu Orokorretako burua eta Ganberako Segurtasun eta Osasun Batzordea.\nParlamentuko Mahaiari dagokio Kontingentzia Plan hau eta osasun-agintarien gomendioak aplikatuz hartu eta ezarri behar diren neurri guztiak onartzea. Hala ere, urgentziazko arrazoiengatik beharrezkoa bada, parlamentuko presidenteak neurri osagarriak hartu ahal izango ditu, ohiz kanpo, eta horren berri eman beharko dio gero erakundeko gobernu-organoari.\nHasteko, parlamentuko Idazkaritza Nagusiak eta Zerbitzu Orokorretako arduradunak proposatuta, higiene eta prebentzio neurri batzuk ezarri dira, besteak beste, informazio-panelak jartzea, erabili eta botatzeko higiene-materiala banatzea eta osasun-agintariek gaixotasunarekin lotutako sintomak izan ditzakeen orok jarduteko moduari eta jarraitu beharreko prozedurari buruz emandako gomendioak helaraztea. Era berean, "erabilera komuneko tokietan saneamendua indartu da", adierazi du Hualdek.\nGanberako langileek positibo ematen badute edo berrogeialdia gorde behar badute medikuaren aginduz, zerbitzu orokorrei jakinaraziko zaie berehala, jakinaren gainean egon daitezen eta, hala badagokio, osasun-agintariek gomendatzen dituzten kautela-neurriak har ditzaten. Parlamentarien kasuan, beren egoeraren berri eman beharko diote Lehendakaritzari.\nNolanahi ere, Osasun Zerbitzu Publikoek ebaluatuko dute Legebiltzarreko langileen egoera, koronabirusari dagokionez, eta aldi baterako ezintasunagatiko baja-egoera zehaztuko dute. Kasu horretan, forudunei botoa eskuordetzeko baimena emango zaie.\nNeurri guztiak iragankorrak izango dira, osasun publikoko kontingentzia horrek irauten duen bitartean egongo dira mugatuta, eta ez dute eskuratutako eskubiderik sortuko. Onartu ondoren, Kontingentzia Plana legebiltzarkideei, beren taldeetako langileei eta Ganberako langileei igorri zaie.


Punto de Vista jaialdiaren XIII. edizioak Rick Prelinger artxibozain ospetsuaren bisita izango du\nLuciano Barisone. Dei Popoli zinema-jaialdiko zuzendaria. Epaimahaikidea. Visions du Reel zuzendaria\n"Niretzako, bizirik dagoen zerbait da festibala: egitarau jakin bat eta gonbidatu batzuk baino haratago doan zerbait da; espiritu mota bat da, “genius loci” deritzona, espazioak bateratzen dituena, arkitektura, filmak, horiek egin dituzten pertsonak, ikusleak, langileak. Zentzu horretan, aurki daitekeen onena zera da: arrazoizkotasuna, antolaketaren efizientzia eta adorearen arteko oreka, hau da, proposamen artistikoaren interesa. PUNTO DE VISTA-k hori guztia du. Bertan, izan ere, lan inteligente bat sumatzen da, bai eta lan egiten dutenen gizatasuna ere. Niretzako, epaimahaikide gisa, esperientzia izugarri polita izan da, eta festibalean izan eta gero, PUNTO DE VISTA oinarrizko pieza bilakatu da, Europa mailan dokumentalen arloan izan dudan esperientziari dagokionez".\nRoss McElwee. Errealizadorea. Epaimahaikidea.\n"Jaialdi zoragarria da. Epaimahaikideek barneko eta kanpoko ikuspegia izan ohi dute; eta bi-bietatik, modu bikainean antolatuta dagoela iruditu zitzaidan. Gehien gustatu zitzaidan gauzetariko bat zera izan zen: “ikus-entzunezkoen merkatuetako giroa” ez zela ia nabaritu ere egiten. Bakoitzaren irizpidearen arabera filmak baloratzeko zegoen han jendea, erosteko eta saltzeko baino; gainera, ohartu nintzen, jaialdiak ez zuela aukeraturiko filmen inguruko uste osoa. Film horietako batzuk erronka garbia islatzen zuten; beste batzuk, ordea, frustrazioa. Hala ere, errealizadorea naizen heinean, nire mugak gainditu nituela sentitu nuen. Esperientzia ahaztezina izan da".\nAlbert Alcoz. Errealizadorea. “Heterodocsias” ataleko parte-hartzailea.\n"Nafarroako Zinema Dokumentaleko Nazioarteko Jaialdian proiektatutako filmen egitarauak argi erakusten duenez, Punto de Vista jaialdirik eta ausartena, txukunena eta koherenteena da, estatu mailan. Hautatutako filma eta bideoen kalitatea horren da handia, saio bakoitza are urrutiago joan daitekeela; hau da, dokumentalen ikus-entzunezkoetan kontzepzio berritzaile nahiz esperimentaletan ikuspegi berria sortzen da. Punto de Vista-k, izan ere, zinema eta bideo dokumentalen (eta, ondorioz, entsegu-zinema eta dokumental esperimentalen) gaur egunaren nahiz etorkizunaren alde egiten du; horretarako, modu perfektuan neurtuta dagoen hautaketa-irizpide batez baliatzen da, etorkizunari aurre hartuz”. (blog Visionary Film)".\nVictor Iriarte. Errealizadorea. “Heterodocsias” ataleko parte-hartzailea.\n"Punto de Vista bezalako Jaialdiak, berriro ere zineaz hitz egiten den lekuak bilakatu dira: dituen aukerak, mugak, bide berriak, etorkizuneko formatuak, jatorriaren oroitzapena, etab. Horregatik da jaialdi hau geroz eta beharrezkoagoa, eta horregatik sorrarazten du miresmena eta interesa gaur egun oraindik zinea zer demontre den galdetzen dihardugunon artean".\nManuel Yánez. “Otros cines”. 20-2-2008\n"Atsegin ditut jaialdia bera definitzen dituzten kontzeptuak zalantzan jartzeko ausardia duten jaialdiak. Nafarroako Zinema Dokumentaleko Nazioarteko Jaialdi Punto de Vistaren kasuan, aurten du bere laugarren edizioa, eta bere lorpen handienen artean dago, Dokumental terminoa horren modu zabal eta zehazgabean interpretatzea. Izan ere, proiekzioei so eginez gero, katalogoak irakurriz gero, edota erakustaldiak dirauen artean sortzen diren eztabaidak entzunda, argi dago “zinema dokumentala” izena ematen genion hura atzean gelditu dela, termino iradokitzaile eta anbiguoagoei lekua uzteko; esaterako, “ez-fikziozko zinea” edo, nire faboritoa den “errealitatearen zinea".\nDavid López. “Séptimo vicio”. 26-2-2008.\n"Nafarroako Zinema Dokumentaleko Nazioarteko Jaialdiaren laugarren edizioak oso inpresio ona utzi digu; benetako luxua izan da, eta horren adierazgarri dira: proposamenaren beraren filosofia, antolaketa bikaina, zalantza ezinezko errealizadoreek egindako tituluen hautaketa zorrotza nahiz dagoeneko etorkizuneko zinegileak diren hasiberriena, eta jaialdiko atal guzti-guztien azterketa zehatza".\nPenélope Coronado. “Cinestrenos.com”. 18-2-2008.\n"Gaur eguneko egileen zinema dokumentaleko ardatz bilakatu da egunotan Iruña. Laugarren urtez jarraian, errealitatearekin lotutako zinema garrantzitsua batu da Nafarroako hiriburuan , kutsu autobiografikoa duen zinema batez ere, lekukotza bat utzi eta pertsona nahiz kolektibo jakin batzuen memoria gordetzeko asmoarekin. Asko eta asko dira Punto de Vistan erakutsi diren esperientzia zinematografikoak; jaialdi horrek, urtez urte, gero eta apustu garbiagoa egiten du zine arruntaren marjinetan dagoen zinemaren alde, kamara baten atzean dagoen begiradak eman lezakeen emaitza ahalik eta gehien miatuz".\nElena Ortega. “Blogs&Docs”. 3-4-2008.\n"Iazko urtea finkapen-urtea izan bazen, aurton hedapen-urtea izan dela esan genezake. Nafarroako Zinema Dokumentaleko Punto de Vista Nazioarteko Jaialdiak hiriko ikusle ugari bildu du, laugarren urtez jarraian; bere historian lehenengo aldiz, gainera, sektoreko profesional talde garrantzitsua bertaratzea lortu du (programatzaileak eta dokumentalistak), bai eta kazetari espezializatuak ere, gaur egun, oraindik orain, zinema-jaialdi batek izan dezakeen oihartzuna neurtzeko ezinbestekoak direnak".\nFrancisco Algarín. Kane 3. 2008ko martxoa.\n"Lau urte aski izan dira Nafarroako Zinema Dokumentaleko Nazioarteko Jaialdi Punto de Vista, Espainiako jaialdi zinematografiko zaharrenean bilakatzeko. Xixon eta Las Palmasko bere neba-arrebak baino azkarrago hazi da; hiru horien artean osatzen dute Espainiako zinemazaletasun-triangelua. Heldutasun hori argi nabaritzen da horren gazte bezain erradikalak diren atal desberdinen programazioan, bai eta argitalpenetan ere".\nAlvaro Arroba. Cahiers du Cinéma-España. 2008ko martxoa.\n"Pasioaren jaialdia da, Espainia mailan urrienetako bat; hiriko ikusleek badute bere berri, estimua diote eta urtez urte geroz eta zaletu gehiago biltzen ditu. (...) Alde batetik, Punto de Vista Europa mailan burutzen diren zinema-dokumentalaren jaialdi bikainen neba-arreba dela esan genezake (Marseilla, Parisko Cinéma du Rée edota Lisboako Docs). (...) Hala ere, programaketa horren benetako balioa honetan datza: zinemazaletasun alternatiboaren aurkezpena publikoaren eta kritikaren esku uztea, zinemagile ia ezezagunen izenez josita; Cahiersimoa, cultural studies amerikarra edota eMule bidezko zinefagia berria alde batera uzten dutenak, alegia".


Babes zabala jaso zuen Aitor Arangurenek, irabazi egin zuen bere debut profesionalean | Noaua Kultur Elkartea\nHemen zaude: Hasiera » Aisia » Babes zabala jaso zuen Aitor Arangurenek, irabazi egin zuen bere debut profesionalean\nBy\tnoaua\ton\t2018-06-25\tin\tAisia, Jendartea, Kirola\nAginagako bere lagunek eta senideek eskertza ohar bat igorri dute NOAUA!ra: “Larunbatean, ekainak 23, izan genuen Aitor Arangurenen debuta Tolosako Beotibar pilotalekuan. Aitor hirugarren aginagarra da, Joxe Mari Galarraga eta Jabier Bereziartuaren ondoren, pilotari profesional izatera iritsi dena.\nJende asko hurbildu zen larunbat arratsaldean Tolosako Beotibarrera eta Aitorrek animo asko izan zituen, bere ibilbide berriaren hasiera ahalik eta egokien has zezan. Halaxe izan ere, Aitorrek ederki hasi du profesionaletako ibilbide hau, eta seguru horrela edo hobeto jarraituko duela. Zorionak Aitor eta mila esker bertara hurbildu zineten guztiei, eta baita etxetik ere animatzen aritu zineten guztioi ere!”.


Irekia Eusko Jaurlaritza - Gobierno Vasco :: Artolazabalek Gizarte Zerbitzuen Lurralde Batzordean parte hartu du; batzordeak lan-mahaia proposatzen du erkidegoen artean, laguntzarik ez duten adingabeen arazoari heltzeko\nArtolazabalek Gizarte Zerbitzuen Lurralde…\n\nLa Sailburu Artolazabal junto a Ministra, representantes autonómicos y forales Iturria: Irekia\n\nArtolazabal participa en el Consejo Territorial de Servicios Sociales que propone una mesa trabajo entre Comunidades para abordar el problema de menores no acompañados Iturria: Irekia\nBilera Osasuneko, Gizarte Zerbitzuetako eta Berdintasuneko Ministerioan, Arabako, Bizkaiko eta Gipuzkoako foru-diputatuekin batera\nSailburuak, halaber, “gizarte-bonu energetikoa eta haren arauketa aipatu ditu; izan ere, koordinazio gehiago behar da, pertsonarik ahulenekin politika energetikoa zehazteko”\nZeinu-hizkuntzen aitorpena eta garapena, nazioarteko adopzioa eta boluntariotza aztertu dituzte\nHalaber, espektro autistaren inguruko estrategiari eta ekintza-planari heldu zaie, eta web-orrialdeetako irisgarritasunari buruzko txostenak aztertu dira\nMadril, 18 03 01\nOsasuneko, Gizarte Zerbitzuetako eta Berdintasuneko Ministerioak, Euskadiko ordezkarien eta zenbait autonomia-erkidegoren ekimenez, lan-mahaia sortuko du, laguntzarik ez duten adingabeen egoera aztertzeko. Erkideak, Euskadi ere bai, gaur goizean, Madrilen, Dolors Montserrat ministroari zera eskatu dio: “hainbat ministerioren eta autonomia-erkidegoren parte-hartzea izango duen estrategia, adingabeentzako babesarekin barik, immigrazioarekin zerikusi gehiago duen fenomenoaren aurrean”.\nBeatriz Artolazabal Eusko Jaurlaritzako Enpleguko eta Gizarte Politiketako sailburuak, gaur goizean, Gizarte Zerbitzuen Lurralde Batzordearen eta Autonomiarako eta Mendekotasunari Arreta emateko Sistemaren osoko bilkuraren aparteko bileran parte hartu du, Osasuneko, Gizarte Zerbitzuetako eta Berdintasuneko Ministerioan, Marian Olabarrieta, eta Isabel Sánchez-Robles foru-diputatuekin batera.\nTopaketan, autonomien ordezkariek parte hartu dute, eta Dolors Montserrat Osasuneko, Gizarte Zerbitzuetako eta Berdintasuneko ministroa izan da bertako buru. Artolazabal sailburuak, halaber, “gizarte-bonu energetikoa eta haren arauketa aipatu ditu; izan ere, koordinazio gehiago behar da, pertsonarik ahulenekin politika energetikoa zehazteko”\nHitzorduan, Gizarte Zerbitzuen Lurralde Batzorderako araudi berriaren onespena eta desgaitasunerako Estatuan dauden baremo berriak –nazioarteko sailkapenera egokitzen dira– aztertu dira, eta hitz-moteltasunerako estrategia prestatzea onetsi da.\nHalaber, zeinu-hizkuntzen aitorpena eta espektro autistari buruzko ekintza-planaren inguruko estrategia aztertu dira, eta web-orrialdeetako irisgarritasunari, nazioarteko adopzioari eta boluntariotzari buruzko zenbait txostenen inguruan jardun da.\nArtolazabal_Menores.MP3 behera kargatu (900 KB)\nArtolazabal_Bono_social.MP3 behera kargatu (1 MB)\n01_03_18_MINIS_SANIDAD_CONS... 2 MB (jpg)\nconsejo_servicios_sociales.jpg 2 MB (jpg)\nDolors Montserrat, Marian Olabarrieta, Isabel Sánchez-Robles, Miguel Laparra y resto de consejer@s de Empleo y Políticas Sociales de las CC.AA.\nArtolazabal: “Espainiako zigor kodeak ez du biziarteko kartzela-zigorra aurreikusten, eta espetxealdi iraunkorra ere berrikusi daiteke”


Gipuzkako EHAEOak TERMINUS erakusketa hartuko du, Nafarroako Unibertsateko ikasleena\n2019ko urriaren 17an, osteguna\nUrriaren 14etik azaroaren 7ra Nafarroako Unibertsitatearen AGETeko Master Amaierako Lanen erakusketa egongo da ikusgai Gipuzkoako EHAEOren egoitzan. Hori horrela, datorren urriaren 22 , asteartea, 19:00etan erakusketa bera inauguratuko dugu honako egitarauarekin:\n19:00: Hitzaldia: Armando Bernáldez Diago eta Gonzalo Sánche Ortega arkitektoa eta "Ortega Diago" estudiaren sortzaileak\n19:00: Terminusen aurkezpena eta Master Amaierako Proiektuen aurkezpena:\nJosé Ángel Medina, Nafarroako Unibertsitatearen AGETeko Arkitektura Master Unibertsitatearen zuzendaria.\nJon Ibáñez Oña, Nafarroako Unibertsitatearen AGETeko ikasle oiha eta "Hispanic Council2. Karrera Amaierako Proiektuaren egilea.\nÁlvaro Alcain Zubillaga, Nafarroako Unibertsitatearen AGETeko ikasle oiha eta "The Bloemen experience" Karrera Amaierako Proiektuaren egilea\nSarrera doakoa da, baina aurretik izena ematea beharrezkoa da.


urtarrila | 2012 | kalaportu, itsasontzi gorri bat...\nElena Odriozolaren ilustrazioak ikusgai Sanz Enean\nAspaldidanik izugarri estimatzen dudan ilustratzaile baten erakusketari ateak zabalduko dizkio gaur Zarauzko Sanz Enea kultur etxeak. Elena Odriozolaren magia ikusi ahal izango dugu, koadroetan bilduta, hurrengo bi hilabeteotan.\nEuskarazko haur literaturako liburuak ilustratzen ibilbide oparoa bezain ederra du Odriozolak, irakurleon gozamenerako. Mariasun Landaren Ahatetxoa eta sahats negartia (1997), Txilikuren Axa Mixa Zilarra (2000) edo Osaba Bin Floren (2003), Patxi Zubizarretaren Usoa bildumako liburuak (2002-2003) eta Juan Kruz Igerabideren Amilami (2008) ilustratu ditu, beste askoren artean. 2009an Ilustrazioko Euskadi Saria ere jaso zuen, Aplastamiento de las gotas lanarekin.\nGaltzagorri elkartearen webgunean irakur eta ikus daiteke Odriozolaren bibliografia eta biografia osatua.\n[ irudia: Elena Odriozola · galtzagorri.org ]\nElena Odriozolaren lana eta magia ezagutarazteko bideo ederra egin zuten iaz Debolex etxeko Asier Urbietak eta Iker Treviñok. ETB3ko Orain saioetako bat izan zen. Hemen duzue ikusgai.\n· Erakusketa: Elena Odriozola, ilustrazioak.\n· Lekua: Sanz Enea kultur etxea, Zarautz.\n· Data: urtarrilaren 17tik martxoaren 18ra.\n· Ordutegia: 18:00etatik 20:00etara, egunero.\nZarauzko Udaleko Kultura Sailak erakusketa honi buruz prestatu duen argitalpena PDF formatuan eskuratu nahi izanez gero, berriz, egin klik irudiaren gainean.\nErakusketaren inaugurazio ekitaldian izango da gaur Elena Odriozola, 19:00etan, Sanz Enean.


3. Di 26.10.2021 09:00 - 10:50\n8. Do 11.11.2021 09:00 - 10:50\n9. Di 16.11.2021 09:00 - 10:50\n10. Do 18.11.2021 09:00 - 10:50\n16. Do 09.12.2021 09:00 - 10:50\n18. Do 16.12.2021 09:00 - 10:50\n21. Di 04.01.2022 09:00 - 10:50\n22. Do 06.01.2022 09:00 - 10:50\n23. Di 11.01.2022 09:00 - 10:50\n24. Do 13.01.2022 09:00 - 10:50


SalvaVidas proiektua\tBerri Azaroaren 16 2021\t Ikusia 4029\nSierra Elvirako urak Granadako metropoli-eremuaren iparraldean jarduten duen Uraren Ziklo Integralari lotutako lehen zerbitzu-enpresa da. Aguasvira kardiosegurtasunaren eta bere langileen bat-bateko heriotzaren aurka babesteko konpromisoa duen enpresa da.\nOinarrizko Bizi Euskarriaren eta AEDren erabileraren inguruko prestakuntza\nOinarrizko Bizi Euskarria eta AEDren erabilera ikastaroa gure prestakuntza-taldeak eman zuen enpresentzat. Aguas de Sierra Elvirako 7 langile laguntzaileek enpresan bat-bateko heriotzaren pasarteren bat ikusiz gero bihotz-biriken suspertzea egiteko beharrezko ezagutzak jaso zituzten.; horrela, kardioprotekzioaren aldeko borroka indartzen da.\nBat-bateko heriotza itxuraz osasuntsu dauden pertsonengan gertatzen den bat-bateko eta ustekabeko bihotz geldialdia da. Bihotz-geldialdia gertatzen denean ezinbestekoa da berehala jardutea, beraz desfibriladore bat edukitzeak sekuentziak murrizten eta biktimaren biziraupenerako aukerak areagotzen laguntzen digu.\nProyecto Salvavidas-etik eskaintzen dugu zerbitzu integrala zure negozioa babesteko. Informazio gehiago eska dezakezu gure txataren bidez edo gure kontaktu formularioa.\nUrak Sierra Elvira